Kultura eta Hizkuntza Politika Sailak 276,3 miloe euroko aurrekontua izango dau 2020an - bizkaie.biz\nBizkaie! 2019-11-13 13:34 Kulturea\nNabarmentzekoa da euskeraren irakaskuntzan dobakotasunaren aldeko apustua, B2 mailara arte.\nBingen Zupiria Kultura eta Hizkuntza Politikako sailburuak gaur aurkeztu dau, Eusko Legebiltzarrean, bere Sailaren 2020rako aurrekontuen proiektua; danetara, 276.292.000 euroko proposamena, igazko aurrekontu proiektuak baino % 6,2 gehiago. Kulturako Sailburuordetzeari jagokonez, nabarmendu behar da ikus-entzunezkoen eta arte eszenikoen arloetan euskal sorkuntzeari emondako bultzadea, bai eta Artearen Euskal Sistemea indartzeko egindako apustua be, euskal museo nagusiei egindako ekarpena nabarmen indartuz. Hizkuntza politikan, Euskaraldiaren bigarren edizinoa, euskerearen irakaskuntzan B2 mailara arteko dobakotasuna edota arlo sozioekonomikoan euskereari bultzadea emotea dira apusturik aitagarrienak. Jarduera Fisikoaren eta Kirolaren Zuzendaritzeak Mugiment programea indartuko dau jarduera fisikoa sustatzeko.\nZupiria sailburuagaz batera, Joxean Muñoz Kultura sailburuordea, Miren Dobaran Hizkuntza Politikarako sailburuordea eta Jon Redondo Jarduera Fisikoaren eta Kirolaren zuzendaria izan dira agerraldian. Zupiriak adierazo dauenez, aurrekontuetan jasotako politikek zeharkako hiru ardatzetan sakondu nahi dabe: gizon eta emakumeen arteko bardintasuna, euskerearen sustapena eta, hirugarrenik, nazinoartekotzea sendotzea.\nSailburuak azpimarratu nahi izan dau Legegintzaldian kulturearen, euskerearen eta kirolaren alde egiten dagozan apustua aurrekontuen ikuspegitik. Gaur aurkeztutako aurrekontu proposamena 2017an onartutako aurrekontua baino % 13,6 handiagoa da: 'Igoera nabarmena kulturea, euskerea eta kirolaren inguruko politikei jagokenean. Jaurlaritzeak apustu sendoa egin eta behar eben arnasa berreskuratu dabe; apustu horri esker, funtsezkotzat joten ditugun estrategiak, proiektuak eta tresnak bultzatu ahal izan ditugu.\nZuzendaritza bien (Kultura Sustapena eta Kultura Ondarea) aurrekontu-proposamenak lotura estua dau Gobernu Kontseiluak garagarrilean onartutako 19/22 Kultura Planagaz.\nKultura Sustatzeko zuzendaritzeak 33,26 miloe euroko aurrekontua izango dau datorren urtean, zatirik handiena kultur sorkuntzea bultzatzeko. Zupiria sailburuak azpimarratu dauenez, sortzaileak Eusko Jaurlaritzearen kultura-politiken erdigunean dagoz eta urtero kultura-sektore desbardinak sustatzeko helburuagaz kudeatzen diran laguntzen deialdien eta laguntza izendunen garrantzia azaldu dau. Horretarako, Kultura Sustatzeko Zuzendaritzeak hamaika diru-laguntzino deialdi bideratzen ditu (eta ia 40 modalidade desbardin), bai eta kultura-sektoreakaz lotutako diru-laguntzino izendun eta ekimen ugari be.\nSorkuntzearen esparru horretan, nabarmentzekoa da ikus-entzunezkoaren aldeko apustua. Sektore horretara 2.560.000 euro bideratuko dira diru-laguntzino deialdi edegien bidez. Era berean, Kimuak programara (966.000 euro, % 5 gehiago) eta Zinema Euskeraz programara (1.095.000 euro,% 5 gehiago) bideratutako aurrekontua handituko da.\nAurrekontuen proposamenak gorakada nabarmena izango du arte eszenikoen arloan ere: Arte eszenikoetarako deialdiak 120.000 euro gehiago izango ditu. Era berean, Pabilioi 6 (652.000 euro; % 62,5 gehiago), SAREA antzokien sarera (150.000 euro, % 30 gehiago) eta Harrobia zentrora (65.000 euro, igaz baino ia hiru aldiz gehiago) bideratutako partidak areagotuko dira.\nMusikaren sektorea bultzatzeko ahalegin azpimarragarria egingo da. Nabarmentzekoa da Euskal Herriko Gazte Orkestrea (EGO) indartzeko apustua (278.000 euro % 39 gehiago), ERESBIL Musikearen Artxiboaren aldekoa (351.000 euro, % 7 gehiago) eta, horregaz batera, handituko da Musika Bulegoari emondako diru-kopurua (390.000 euro, % 10 gehiago).\nKultura eta Sormen Industrien (KSI) esparruan, bi izango dira apustu nagusiak: Alde batetik, 100.000 euro bideratuko dira Gasteizko Free to Play Campusera, bideo-olgeten sektorea sendotzeko; bestetik, Tabakalerari egindako ekarpenaren baitan KSI Atea programa sustatzea aurreikusten da.\nEuskadiko Orkestra Sinfonikoak (EOS), bestalde, 8.195.000 euroko aurrekontua izango du, 2019an baino 265.000 euro gehiago. Nazinoartekotzea bultzatzea da igoera horren helburua.\nArtearen Euskal Sistemea\nSailburuak Artearen Euskal Sistema indartzeko apustua be azpimarratu dau. 2019an baino miloe eta erdi gehiago bideratuko dau Guggenheim Bilbao Museora, 8,9 miloi eurora helduz.\nBilboko Arte Eder Museoari dagokionean, handitzeari eta artelanak erosteari lotutako inbersio plana gauzatzeko lehen urratsak emongo dira.\nTabakalerak jasoko dauen ekarpena be handituko da.\nAzkenik, Getariako Balenciaga Museoari egindako ekarpena 495.00 eurotik 515.000 eurora igoko da.\nKultura-ondarearen arloan, 2020a Euskadiko Liburutegi Digitala abian jarteko urtea izango da. Euskal kulturearen erreferentziazko ataria izango da, eta historian zehar euskal egileen lanak eta euskerazko edo euskal gaiei buruzko lanak batuko ditu.\nZupiria sailburuak berretsi egin dau Eusko Jaurlaritzeak Euskerearen Agenda Estrategikoa 2017-2020 beteteko konpromisoa, euskerearen ezagutza eta erabilera soziala bultzatzea. Euskararen ezagutza bultzatzearen ikuspegitik, sailburuak gogorarazo dau Legegintzaldiaren hasieran Sailak konpromisoa hartu ebala 2020rako euskerearen irakaskuntzan B2 mailara arte dobakotasuna lortzeko, eta adierazo dau helburu hori datorren urtean gauzatuko dala. Xede hori lortzeko eta euskaltegietako irakasleen baldintzak hobetzeko, Kultura eta Hizkuntza Politika Sailak HABEri egingo deutson ekarpena handituko dau, 39,1 miloera helduz.\nEuskerearen erabilera soziala bultzatzeko, datorren urtean protagonismo berezia izango dau Euskaraldiaren bigarren edizinoak, hiztunen aktibazinoa bilatzeaz gan, erakundeak euskerearen erabilerea bultzatzen sartu daitezan saiatuko dana. Era berean, gazteak aktibazino estrategietara erakarteko, 45.000 euro bideratuko dira Euskarabenturara, UEMAgaz lan egingo da euskaldunen densidade handiko udalerrietan euskerea indartzeko eta, aldi berean, Galtzagorri Alkartearen bidez euskerazko irakurketea sustatzeko proiektua indartuko da (45.000 eurotik 60.000 eurora).\nArlo sozioekonomikoan euskararen erabilera indartzeko apustua da aurrekontu proiektuan modu argian islatzen dan beste apustuetako bat.\nBestalde, ingurune digitalean euskerea bultzatzeko asmoz, Eusko Jaurlaritzeak 200.000 euro inbertiduko ditu 2020an euskerazko Wikipedia bultzatzeko, eta, IXA alkartearen laguntzinoagaz, beste 100.000 euro bideratuko dira Euskera eta Teknologia Plana egiteko.\nAzkenik, 400.000 euro baino gehiago inbertiduko dira hizkuntza-ikerketea bultzatzeko, Euskal Herriko Unibersidadeagaz (UPV/EHU), Deustuko Unibersidadeagaz eta Mondragon Unibersidadearekin batera egindako proiektuen bidez, bai eta beste erakunde batzuekaz batera egindako ekimenen bidez, berbarako Soziolinguistika Klusterragaz.\nEtxepare Institutuak 3.060.000 euroko aurrekontua izango dau, aurtengo ekitaldiaren antzekoa. Aurten, Scotland Goes Basque programeak Euskadiko sortzaileen lana eta kultura Eskoziara eroan badau, 2020an eta 2021ean Quebec-Euskadi programeak Atlantikoaren beste aldera eroango dau euskal kultura. Etxeparek munduan zehar bultzatzen dituan gainerako proiektuak ahaztu barik, Quebec izango da euskal kulturearen nazinoartekotzerako lurralde nagusia.\nGainera, Zabal proiektua bultzatuko da, nazinoarteko arte-biurtekoen komisarioak Euskadira hurreratzeko helburuagaz.\nAzkenik, Etxeparek bere 36. irakurletzea abian jarriko dau, Tbilisiko Unibersidadean (Georgia), eta katedra bat martxan jarriko Montrealgo McGill Unibersidadean (bere 10. katedra).\nMugiment proiektuaren aldeko apustua nabarmendu behar da, aurten 450.000 euroko aurrekontua izango dauelako (90.000 euro gehiago). Helburua da kirol-zentroak osasun-zentroetara bideratzeko sareak indartzea, Mugiment Txartela udalerri gehiagotara zabaltzea, eta, hirugarrenik, udalerrientzako diru-laguntzinoak finkatzea.\nHorrez gain, 175.000 euro bideratuko dira Getxon egingo den 2020ko Munduko Sokatira Txapelketea antolatzeko. Dopinaren Aurkako Euskal Agentziak, barriz, 250.000 euroko (50.000 euro gehiago) aurrekontua izango dau, eta Basque Teamek 1,36 miloeko (2019ko kopuru bera) aurrekontua izango du datorren urtean. Euskal kirol federazinoek, bestalde, 2.475.000 euroko aurrekontua izango dabe.\nAzkenik, euskal kirol markoa sustatzeko apustuaren barruan, Eusko Jaurlaritzako Jarduera Fisikoaren eta Kirolaren Zuzendaritzeak 65.000 euro emongo deutsoz Jai Alai World Tourrari, eta beste 60.000 euro Euro Basque Rugby Challenge-Euskal Errugbi Ligeari, Euskadi-Nafarroa-Akitania Barria Euroeskualdearen esparruan egindako txapelketea, aurten estreinautakoa.\nAzkenik, sailburuak azaldu duenez, EiTBri egindako ekarpena % 5,5 handituko da, 143.240.000 eurora helduz.


Game Botak bar altxatzen Online. Play for free\nGame Botak bar altxatzen\nPlay jokoa Botak bar altxatzen Online:\nGame Description Botak bar altxatzen\nJoko honetan, bere mutil-laguna Dasha to tximinoa kirol jarduerak erabaki eta gimnasioa joan zen. Laguntza tximinoa recoger heavy barbell ondo banatu pisua du. Saguarekin jokoaren kontrola. . Play jokoa Botak bar altxatzen konektatuta.\nTekniko jokoa Botak bar altxatzen ezaugarri\nGame Botak bar altxatzen gehitu: 29.09.2011\nJokoa jokatzen: 63923 aldiz\nGame Rating: 3.9 errondan 5 (1286 kalkuluen arabera,)\nBezalako jokoa Botak bar altxatzen Jokoak\nDeskarga jokoa Botak bar altxatzen\nEmbed Joko Botak bar altxatzen zure web orrian:\nJokoaren txertatu Botak bar altxatzen zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Botak bar altxatzen , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Botak bar altxatzen -rekin, baita ere, jokoa jokatu zen:


Aramaion hildako langilea dela eta, "atsekabea" adierazi du PSE-EEk - Oñati - Goiena.eus\nAramaion hildako langilea dela eta, "atsekabea" adierazi du PSE-EEk\nJon Irizar Aranguren 2022-05-13 11:12\nGipuzkoako PSE-EEk "atsekabea" adierazi du Aramaion izandako lan-istripuaren ondorioz hil den arotz oñatiarra dela eta; "doluminak eta elkartasuna" ere adierazi dituzte. Horrez gain, erakundeen, enpresen, sindikatuen eta langileen "lehentasuna ezbehar tasarekin amaitzea izan behar dela" adierazi du Alberto Albistegi batzarkideak.\nAramaion lan-istripuz hildako behargina dela eta, hainbat sindikatu, eragile eta alderdik elkarretaratze deialdi eta egoeraren gaineko irakurketak egin dituzte; tartean, Gipuzkoako PSE-EEk. "Atsekabea" adierazi dute zendutako langileagatik, eta "doluminak eta elkartasuna" adierazi nahi izan diete familiari eta gertukoei.\nAlberto Albisteguik, Gipuzkoako Batzar Nagusietako Garapen Ekonomikorako Batzordeko batzarkide sozialistak, halaber, laneko ezbeharren alorrean "hobetzen jarraitzeko beharra" adierazi du. Hala, erakundeen, enpresen, sindikatuen eta langileen "lehentasuna ezbehar tasarekin amaitzea izan behar dela" adierazi du, hildakoen kopuruak murrizteko neurriak sustatzea eskatuz.


ERREGISTROAREN PROTOKOLO EZ-TRADIZIONALA (EDO DIRUA NOLA ESKATU, ADEITASUNEZ) - BIZITZEN\nZure amona perlaz estutzen duenaren harridurarako, baino gehiago Ehuneko 70 bikote ezkondu aurretik elkarrekin bizi dira egun. Hau da, zazpi edo zortzi milioi bikote, korapiloa lotzen hasi baino hilabete batzuk lehenago etxean jolastu ondoren, dagoeneko elkarrekin bizitzen asmatu dutenak eta seguruenik etxerako tresnetan behar duten guztia.\nEz da harritzekoa, egun, bikote askok erregistro ez tradizionalen aldeko apustua egitea (eskudiruzko fondoak, gonbidatuen opari oparoak batu ahal izatea nahi duten txartel handiko artikulu baterantz edo elkarrekin partekatu ditzaketen esperientzietarako). Badago Honeyfund , emaztegaiei ezkongaiei ezkontza bidaiaren alokairua edo afari erromantikoa elkarrekin bezalako eztei-bidaian erregistratzeko aukera ematen diena. One Kings Lane erregistro funts berria , zure gonbidatuen opariak kredituarekin bateratzen ditu etxeko altzariak erosteko edo Izango dute , nahiko erraza da dirua opariak jasotzeko modu dotorea dela aldarrikatzean.\nAurrerapen teknologikoko aukera horiek guztiek logistika errazten dute, baina oraindik ez dago mina egiteko aukera, ezkontzako opari bat eskudirutan eskatzeko protokoloari dagokionez. Hona hemen nola egin:\nEtxeko ohiko erregistroen arau berberak aplikatzen dira: Ez jarri erregistroari buruzko informazioa ezkontzako gonbidapenean. Dutxarako gonbidapenak eta ezkontzako webguneak bidezko jokoak dira (eta zure ezkontzako webgunea zure gonbidapenean zerrendatu dezakezu; beraz, gonbidatuek nahikoa erraz aurki dezakete zure erregistroaren funtsa).\nZure gonbidatu batzuek (batez ere adineko senitartekoek) agian ez dute eztei-bidaiaren funtsaren kontzeptua lortuko, beraz, bilatu modu adeitsua haiei kontzeptua azaltzeko eta sartu ezkontzako webgunean:\nZorte handia dugu ezkontza eguna lagun eta senide guztiekin igaro ahal izateagatik; zure presentzia benetan behar dugun oraina da. Gu delako [etxeko oinarrizko hornidura guztiak estalita / apartamentu txiki-txiki bat izan ezazu] ospatzeko opariren bat lortu nahi baduzu, erabiliko dugun erregistro funts bat sortu dugu [gozatu eztei-bidaian / aurreztu ordainagiria / hornitu etxea elkarrekin] .\nZehatzak eta zintzoak izan\nNire ustez, horri aurre egiteko modurik onena ez da dirua eskatzea zuzenean zuzentzea (hori bada ere da amaierako helburua). Azaldu zertarako erabiliko duzun dirua, eztei-bidaian egindako txangoa edo zure etxerako altzari berriak. Orduan –hona hemen– benetan dirua xahutzen da bakarrik gauza horiek. Zure gonbidatuek dirua emango badizute zure eztei bidaian zaldiz ibiltzeko gastatuko zenukeen moduan, benetan egin beharko zenuke. Zure helburua gonbidatuen opariak gordetzea bada, etorkizunean erabiltzeko, azaldu zertarako aurrezten ari zaren, adibidez, etxearen ordainketa edo opor handiak.\nBidali eskerrik asko\nEz duzu dolarraren zenbatekoa deitu beharrik, baina polita da –ez, beharrezkoa –Galdera bat bidaltzeko, jasotzen duzun edozein opari eskertzeko oharra. Zer idatzi zalantzarik ez baduzu, esan besterik ez 'Eskerrik asko' opari eskuzabalagatik. Gure etxe berrira egokituko den sofa batean jarri ditugu begiak. Ezin dugu itxaron zu guztiok finkatu ondoren! Euren oparia zerbaitetan gastatu baduzu, aipatu zein esperientzia bikaina izan zen, edo zenbat gustatzen zaizun eta erabili gauza.\nZure ezkontzarako kutxazainik izan al zenuen? Nola kudeatu zenuen?\nBisitatu Apartment Therapy-ren Ezkontzak kanala\nEzkontza modernoen gida osoa.


Irekia Eusko Jaurlaritza - Gobierno Vasco :: Elgoibarrek bat egin du Euskadi Lagunkoia adinekoekin lagunkoiak diren udalerrien sarearekin\nElgoibarrek bat egin du Euskadi Lagunkoia…\n<img src="https://www.irekia.euskadi.eus/uploads/cover_photos/45293/original/4A5D0859-B52B-4054-B711-F943B802BDE4.jpeg" style="max-width:100%" alt="" />\nAne Beitia, Elgoibarreko Alkateak eta Lide Amilibia Gizarte Politiketako Sailburuordeak, Eusko Jaurlaritzak Lakuan duen egoitzan, Gipuzkoako udalerria Euskadi Lagunkoia sareari atxikitzeko hitzarmena sinatu dute; horrela, adinekoen ongizate hobea bermatzen duten neurriak bultzatzen eta sustatzen dira.\nLide Amilibiaren iritzitan, “adinekoak gure eguneroko bizitzan eragina izango duen ongizatea sortzeko prozesuaren protagonista dira; izan ere, horrela, espazio publikoak, herritarren arteko harremanak eta zaintzen transferentziak modu arrazoizkoagoan berreskuratuko dira. Horrela, bizitza errazten duten xehetasunekin eta gauza txikiekin, udalerrian egun bakoitza atseginagoa izango da gizarte guztiarentzat”.\nGaur egun, Sarea –Eusko Jaurlaritzaren Enplegu eta Gizarte Politiketako Sailak sustatzen du– hiru lurraldeetako 55 udalerrik osatzen dute, eta 1.375.000 biztanle barne hartzen ditu.\nEuskadi Lagunkoia Eusko Jaurlaritzak sustatzen duen sarea da, eta OME Osasunaren Mundu Erakundeak sustatzen duen ‘Age-friendly Environments Programme’ ekimenean oinarritzen da. Programa honen helburua da adinekoen eta herritarren parte-hartzea sustatzea, Euskadiko udalerrietako auzo eta inguruneak hobetzeko, zahartu ahala geure bizitza egiten jarraitu ahal izateko.\nDuela aste gutxi, Bizkaiko Mungia udalerria atxiki zitzaion sareari, eta, dagoeneko, ematen ari da lehen urratsak. Esparru horretan, Emilio Sola Eusko Jaurlaritzako Gizarte Zerbitzuetako zuzendaria Ager Izagirre Mungiako alkatearekin batera izango da, Mungia Lagunkoia proiektua herritarrei aurkezteko ekitaldian; bihar izango da, ostegunean.\nHitzaldia 18:30ean izango da, Olalde Aretoan, eta mungiarrei zuzenduta dago; izan ere, asmoa da proiektuaren berri eman eta zalantzak argitzea.\n4A5D0859-B52B-4054-B711-F94... 1 MB (jpeg)\n283D564A-3690-4C21-993E-47C... 2 MB (image/jpeg)\nA0A96C03-E18F-43F3-A97E-B46... 2 MB (image/jpeg)\nAne Beitia, Elgoibarko Alkatesa\nEHU´ren Udako Ikastaroek Euskadi Lagunkoia mugimenduak sustatzen duen adinekoekin lagunkoiak diren establezimenduen sarearekin bat egin dute


denboraren joana moteltzen denean\nberdin aurrera edo atzera doazenean.\nHaize boladak, txistu joka,\nmalutak airean, noraezean.\ngauza guztiak izkutuan daudenean\nmaindire zurian lokartzen direnean.\nHaize bortitza, oker-okerra,\nizotzak mundua hormatzen duenean\ntxori mutuak pausatzen direnean.\nHaize hotzean, ixiltasuna,


Speak Away - Akademia\nArgazkiak eta Videos\n2011 Eurodisney-a bideoak\n2012 Eurodisney-a bideoak\n2012 Karpin Abentura bideoak\nSPEAK-AWAY-n hizkuntzak erakuztea dugu helburu, batez ere ingelesa.\nGure akademian klaseak emateaz aparte ikasteko bidaiak antolatzen ditugu Irlandako hegoaldera eta Inglaterraraadin guztiko pertsonentzat, lanak ere bilatuz, ala nahi baduzue, 18 urte edo geihagoko neskamutilentzat.\nAzken urteetan bidai laburrak antolatzen hasi gara , asteburukoak edota zubietan joatekoak, gure ikasleentzat; Eski egitera, Eurodisney eta Paris izan dira helburuak batez ere, Baina abentura-anitza eta udako kiroletako irteerak ere antolatu nahi ditugu. Beti pertsona nagusi eta ingeles edo helebidunekin joaten dira.\nGuzti hau gutzi balitz familiekin egonaldiak dauzkagu, normalean hilabete batetarako.\nEta ausartenentzat badauzkagu denbora luzeetarako egonaldiak, lanarekin edo lanik gabe.


Zubieta kaleko zuloa metroaren lanek eragin dute - Irutxuloko Hitza : Irutxuloko Hitza\nZubieta kaleko zuloa metroaren lanek eragin dute\nEuskal Trenbide Sareak (ETS) eguerdian baieztatu du zuloak lotura duela ekaineko lur jausiarekin.\nGaur goizaldean Erdialdeko Zubieta kalea moztu dute, zulo bat agertu delako Londres hoteletik gertu. Udaleko iturrien arabera, 7:45ean agertu da zuloa gutxi gorabehera. Gertatutakoa aztertu ondoren, Euskal Trenbide Sareko (ETS) arduradunek eguerdian baieztatu dute zuloa metroaren igarobidearen lanek eragin dutela. Aurretik, Eneko Goia alkateak adierazi du “itxura guztien arabera” metroaren lanek eragin dutela zuloa. Zirkulazioa moztu egin dute Zubieta kalean, eta Erdialdetik Antiguarantz doazen ibilgailuak Arrasate kaletik desbideratzen ari dira.\nETSko zuzendari Ernesto Martinez de Cabredok gertaturikoaren azalpenak eman ditu: “Gertakari hau ekainaren 5ean Zubieta 8. eraikinaren beheko aldean ireki zen zulotik metro gutxira gertatu da, eta horren ondorio dela uste dugu. Zain asko duen arroka da, ur asko sortzen du, eta ur horrek, batzuetan, hondarra bera ere mugitzen du”.\nZuloa tapatzeko prozeduraren xehetasunak ere eman ditu: “Egoera hori mortero-esnearen injekzioen bidez kontrolatzen ari gara, lurra sendotzeko eta trinkotzeko. Orduan, hondar mugimenduak izan ziren, eta, logikoa denez, horrek ondorioak izan ditzake gerora, orain ikusi duguna bezalakoak, baina neutralizatzen ari gara”. Horrez gain, Zubietako kaleko eraikinen kontrola egiten ari direla gaineratu du: “Mugimendu guztiak kontrolatzen ditugu, zimenduei eragin diezaikeen guztia, eta ez da inolako eraginik izan”.\nBi metro inguruko diametroa du zuloak, eta “30 metro kubiko inguruko hutsunea” duela dio San Josek. “Zuloa lehenagotik zegoela argi dugu, eta lotsagarria da teknikariak konturatu ez izana. Hutsune hori ekainaren 5ean sortu zela uste dugu”, azpimarratu du. Udaleko teknikariekin hitz egin ostean hedabide honi egindako adierazpenak dira.\nEz da zulo bat sortzen den lehen aldia, ekainaren 5ean lur jausi bat gertatu zela kale berean, metroaren igarobidearen Mirakontxa-Easo zatiaren lanen ondorioz. Zubieta kaleko 8. zenbakiko eraikinaren sotoan zulo bat agertu zen, hogei metro kubiko ingurukoa. Zehazki, eraikinaren zutabe bat oinarririk gabe gelditu zen, eta zimenduetan zulo bat eragin zuen horrek, lanetan ura sartu izanaren eraginez.\nOrdutik, geldirik daude Kontxako tunelaren zulaketa lanak, eta irailaren 25ean Mirakontxa-Easo zatiko lanen kontratua bertan behera utzi zuen ETSk. Iñaki Arriola Garraio sailburuak adierazi zuen “segurtasunez jarraitu ahal izateko behar diren azterketa geologikoak egin arte” lanek ez dutela aurrera egingo.\nEuskal Trenbide Sareak adjudikatu zuen kontratu zatia 53,2 milioi eurokoa zen –aurrekontu orokorra 200 milioi euro ingurukoa da–, eta gainkostua “%50 eta %70 artekoa” izango dela baieztatu zuen Jaurlaritzak. Aldiz, ELA sindikatuak gainkostua “handiagoa” izango dela uste du, eta EH Bilduk ikerketa bat egin ondotik azpimarratu zuen Mirakontxa-Easo zatiak %100eko gainkostua izango duela.\nIrutxuloko Hitzak Easo kaleko 5. atariko bizilagun batekin hitz egin du –ez du izenik eman nahi izan–. Kontatu du 7:30ak aldera oihuak entzun dituela, eta udal teknikariak ikusi dituela zuloa sortu den lekuan: “Nik uste dut Londres hotelekoek eman dutela abisua. Aurrekoan ere, beste zuloa agertu zenean, bizilagun baten abisuarengatik jakin zuten arazo bat zegoela. Zuloa aztertzen hasi dira, eta hormigoia sartzen hasi direla ikusi dut. Bizilagunoi ez digute informaziorik eman, ez digute ezer azaldu. Dena estali nahi dute, eta dena hesitzen dute, ez ikusteko, baina ez du zentzurik, herritarrok begiak ditugu, eta kalean ikusten da gertatzen ari dena. Logikoena izango zen gertatzen ari dena esatea, eta komunikatzea”.\nGainera, salatu du metroa egiteko lanak ez direla gelditu: “Esaten dute gelditu direla, baina nik makinak martxan ikusten ditut egunero. Ura ari dira ateratzen, etengabe, eta Kontxako arkupeetan makina bat zulatzen ari da”. Bere etxebizitzaren eraikina berria dela, eta soilik lanek eragindako bibrazioak nabaritzen dituztela dio bizilagunak. Ordea, kezka agertu du egurrezko egitura duten eraikinak direla eta.\nSatorralaia mugimenduak metroaren igarobidearen lanak gelditzeko eskatu du, Zubieta kaleko zuloarengatik. “Zulo honek erabat zalantzan jartzen du ETSek abian jarritako neurrien eraginkortasuna, Kontxako tunelaren zulaketa lanekin kalteturiko eremuaren ezegonkortasun arazoak konpontzeko”. Horrekin batera, Satorralaiak pasa den larunbatean egindako manifestazioa nabarmendu du. “Milaka herritarrek proiektu behargabe, xahutzaile eta kaltegarri hau gelditzearen alde egindako aldarrikapena entzun dezatela eskatzen diegu Eusko Jaurlaritzari eta Donostiako Udalari”.\nEH Bilduren eta Elkarrekin Donostiaren udal taldeek ere metroaren lanak eteteko eskatu dute. Reyes Carrere EH Bilduko zinegotzia Zubieta kalean izan da, eta kezka agertu du: “Arduragabekeriaren ondorioa da hau. Dena kontrolpean dagoela eta arriskurik ez dagoela esan dute, baina badago. Argitasuna eta gardentasuna eskatzen du EH Bilduk; ardurak argitu behar dira, eta obra hau gelditu egin behar da berehala”.\nElkarrekin Donostiaren bozeramaile Aitzole Aranetak, berriz, “auditoretza serioa eta premiazkoa” egitea eskatu du, metroko obren “lardaskeria” argitzeko. “Lanak geldirik daudenean agertu da zulo berria, eta horrek agerian uzten du lurzoruko kaltea lehenagotik egina dagoela. Euskal Trenbide Sareak ez bazekien arriskuaren garrantziaz larria da, baina jakinda ez badu ezer esan, kasu honetan are larriagoa izango litzateke”, salatu du.\nZubieta kaleko zuloaren argazki bilduma:\nBeste zulo bat Zubieta kalean\nErlazionatutako edukiaELA: "Zuloa lehenagotik zegoela argi dugu, eta lotsagarria da teknikariak konturatu ez izana"Eneko Goia: "Itxura guztien arabera, metroaren lanek eragin dute zuloa"


Limoizko tarta hotza - Kaiku Km0\n200 g Maria estiloko gailetak\nLimoi betegarria prestatzeko:\n400 ml Kaiku Km0 harrotzeko esne-gain\n150 g igurtzeko gazta fresko\n2 jogurt Kaiku Km0 Gurea limoi zaporezkoak\nBenetan merezi dituzun postreak daude, limoizko tarta hotz hau adibidez! Errezeta erraz-erraza bazkaria ganoraz amaitu dezazun\nOinarria prestatzeko: gailetak motrailu batean birrindu eta Kaiku gurin urtuarekin nahastuko ditugu. Molde biribil baten oinarrian jarriko dugu nahasketa eta laua geratu arte presio arina egingo dugu.\nLimoi betegarria prestatzeko:: gelatina-orriak ur hotzean sartuko ditugu hidratatu arte. Harrotzeko esne-gainaren erdia kazo batean berotuko dugu eta gelatina gehituko dugu desegin arte. Limoizko Kaiku Km0 Gurea jogurtekin, irabiatuta, eta gazta freskoarekin nahastuko dugu.\nGainerako Kaiku Km0 harrotzeko esne-gaina harrotuko dugu azukrearekin eta aurreko nahasketan gehituko dugu. Nahasketa molde batean isuri eta hozkailuan hozten utziko dugu 4 bat orduz.\nApaintzeko: merenge bat egingo dut zuringoekin, azukrearekin eta limoi-urarekin. Arretaz, tarta moldetik aterako dugu eta merengearekin apainduko dugu, soplete batekin pixka bat erreko duguna gainazala gorritzeko.\nLimoizko tarta hotza


BAZKA » Gwadloupeyen doubout kont pwofitasyon !\nLaster eginen du hilabete.\nFrantzian baino %80 garestiago daukate gurina Guadalupen.\nAlabaina, Frantziatikako garraio gastuak %15 besterik ez dira.\nGaur, otsailak 17, hogeita zazpi egun ditu Guadalupe uharteko herriak greban. Herriak, bai, orokorra baita lanuztea, sasieskola, bertan beherakoa. Ezinbestean orokorra, herria osatzen duten klase “faborebakotuek” ezin dutenez bizimodua atera.\nHorixe da Guadalupe egun, kontsumo kolonia bat, saltegi handiek irabazitarte larregiz eta estatuak eta udalek desmasiako zergez profitazionea egiteko antolatua.\nSoldata apalenak 200 euroz handitzea.\nErregaiak 50 xentimoz beheititzea.\nUraren eta garraioen prezioa apaltzea.\nHedabideek isiltasun estalki handi bat ezarri diote, oro har, uharteko 49 erakundek deituriko inoiz ez bezalako greba honi. Orain, kolera sozialak Martinika eta Reunion uharteak ere kutsatu ditueneon, altxatu egin behar izan dute zertxobait: hondo hartan bada zer edo zer irakiten. Eta krisi orotarako adituek beren lanari ekin diote iritzi publikoa lantzen, “arriskuak” hasi dira aipatzen, “arrazakeria” zantzuak omen daude, lehertu egin litekeen “tentsioa”… Zeharbideko mehatxuak dira, inondik ere, eta ez errealitatearen isla.\nNoizbait, “Libre zara, ni bezalakoa zara, eskubide berdinak dauzkagu” esan zioten esklaboari.\nBaina ezker-eskuin behatu eta lurrik ez zeukala ikusi zuen, lurra besterena zela, zuriena, lurjabe ere baziren gizajabeak. Antilletako herriaren nortasuna, esklabo haien ondokoek dute osatzen. Ezker-eskuin behatu eta…\nFrantziako administrazioak Antilletan dituen lanpostu gehienak, eta garrantzi samarreko guztiak, metropoliko zuriek dauzkate harrapatuak. Kontratazio bulegoek europar jatorrak hartzen dituzte, eta funtzionario gazteak bozkariotan doaz DOM-TOM lurraldeetako palmondopera (itsasoaz haraindiko departamendu eta territorioetara), Frantzian lanpostu berean kobratuko luketena baino %40 gehiago dutenez hilero, gehi %30ko kenketa zergetan, urruntasunaren prima (alta, Antillarrak ez luke urruntasun primarik Frantzian). Horrela, ur eta elektrikadun etxea, lau-laukoa eta yatetxoa daukan gutiengoari ezin dio deus esan txaboletako beltzak, zurien aurkako arrazakeria eginen lukeelako.\nArrazakerian adituak ere, hain zuzen, zuriak izaten dira.\nBetiko berri-emaile bereziak, bestalde, hasiak dira berezitasunak erakusten. Urtarrilaren 24an manifestaldi latza egin zuten guadalupetarrek Pointe-à-Pitre-n, baina 25.000 pertsonek ez zutela Guadalupe osoa ordezkatzen aipatu zioten grebako eleduna den Elie Demota-ri elkarrizketa batean, alegia, uharteak 400.000 biztanle dituela, eta…\n(Eledunari “liderra” esaten diote kazetariek. Irakurleak heroiak behar ditu, ez du axola gaiztoak baldin badira ere,. Eta denok dakigu, zer duda egin, baten batek manipulatzen duela beltz samalda hori, herrilaje hori ez dela gai, ez du axola greba 49 erakundek deitu badute ere, mesias bati belaunikatzen zaio).\nEz genuen ikusi ahal izan, baina irriñoren bat eginen zuen noski Elie Domotak:\n“Maite ditut zenbakiak. Zergatik ez duzu egiten ratioa Frantziarekiko? Badakizu zenbat jendek manifestatu behar lukeen Parisen, gurea adinako errepresentatibitatea edukitzeko 64 milioi biztanleren gain?”.\nFrantziak nahiago du, antza, egoera usteltzen utzi. Berez ahulduko zaizkie indarrak, edo bortizkerian jausiko dira. Orduan… Bai, badu esperientziarik Frantziak garbiketa lanetan: 70 guadalupetar atxilotu, 100 zauritu eta 87 kalitu zituen, etxegintzako beharginen grebak aldatua zuen ordenaren ezartzeko, 1964an. Ongi barneratua dute horren memoria guadalupetarrek. Memoria izua bihur dakien ari da Frantzia, bere adituekin, bere kazetariekin, bere jendarmeekin…\nPatrick Chamoiseau idazleak, iragan astean, France Inter-eko La-bàs si je suis programan: “Ezinbestekoa da Guadaluperen eta Frantziaren arteko harremanak berrikustea”.\nEta Elie Domotak: “Hau ez da greba politikoa, hau miseriaren greba da”.\nGuadalupek, Martinikak… kirolari bikainak eman dizkiote Frantziari, atletismoan bereziki. Idazleak ere bai. Frantziari ote, ordea? Bai eta ez. Antilletako idazlea amerikarra da lehenik, eta, horrenbestez, kriolloa, kreola. Gaztelaniak ez bezala, frantsesak beste garapen bat hartu zuen esklaboen ahoan, kreolera sortuz. Eta esklaboen biloba idazleek hautuaren gaitz hori bizi dute, frantsesaren aukera mundurako (Europarako), eta kreolerarena bertako eta unibertsal izateko. Biziki lan interesgarriak idatzi dituzte horretaz Raphael Confiant-ek, Patrick Chamoiseauk eta Edouard Glissant-ek identitate antillar moderno baten peskizan… frantsesez oro har, kreolerazko lan literarioen ondoan. Eta hori asko da, euskaldunoi guti irudituko bazaigu ere, Negritudearen aita hil berriak bere obra ederra frantses hutsean egin zuela kontuan hartzen baldin badugu. Tropiques ere, funtsezko aldizkari hark, ikuspegi antropologikoan behatzen zion antillarrari, 1978an bilduma osoari egin zioten edizioan Rene Menil-ek berak aitortzen duen bezala atarikoan.\nPrix Goncourt-en eta herri iletratuaren hizkuntza zoragarri anabastuaren artean, beraz, idazle antillar frantsesak.\nIsiltasunetik negritudera, negritudetik errealismora, errealismotik erreal liluragarrira… bide egin du Antilletako literaturak. Arrisku handian edonola ere, nik irakurri ditudanetan behintzat axalago edo sakonago gehienetan atzematen baitut antillartasun behartu bat, folkloretik gertu, kreoltasun topikoa, Brazilen Jorge Amadok luzaz landu zuenaren antzekotsu, Alejo Carpentier-ek ¡Ecue-Yamba-O!-n mustu eta berehala arbuiatu zuen hura bera.\nLaket izan edo hastio, Confiant, Zobel, Chamoiseau, Glissant, Depestre eta besteren literatura irakurri duena nekez harrituko da egunotan Antilla frantsesetan gertatzen ari denaz: folklorea dukete, menturaz, txaboletan bizi den herriaren kultura eta kontzientzia azaltzeko bide bakarra, edo herri pobretuak folklorea duke penak uxatzeko bidea, baina egile horien orrialdeak irakurriz neke gabe sumatzen dugu “baldintza objektiboak” hantxe zeudela, hizkera iazkotu samarra erabiltzearren, aldian behin greba egiteko.\nMiseriak amorrua ere sortzen du.\nDany Laferrière antillarra dugu, baina nahiz eta frantsesez idazten duen, ez da frantsesa. Haitin jaio zen, Jacques Roumain eta Stephan-Alexis moduko idazle handiak eman dituen munduko herririk pobretuenean. Haitiarra dugu, baina idazle unibertsala izan nahi luke, “idazlea”, besterik gabe. Pertsona dela aldarrikatzeko modua du, pertsona, eta ez “beltza”. Aspertuta utzi nuen Je suis un écrivain japonais, bere azken nobela, baina helburua lortu zuela aitortu beharra daukat: luze samar komentatu zuen Canadian Literature (A quarterly of Criticism and Review) guneak… Québec-en bizi zelarik argitaratu zuenez, eta protagonistak ere hantxe bizi zirenez.\n“Ni idazlea nauk, ez idazle galegoa”.\nDonostian esan zidan, Akuariumean, petrolio isurketa garratz hura, txapapotearen hondamena salatzeko Nunca máis antolamendukoei laguntzearren Euskadi Irratiak egin kanpainan bildutako txekea hartzera etorri zenean. Diru puska polita zen. Lagun galego baten eskariz joana ni. Aurkeztu egin nahi zidan, ninduen.\nBai, denok ere nahiago dugu idazle izan, eta ez “euskal idazle”, are gutiago “escritor vasco”.\n“Guri ez digute uzten”, esan nion.\nEz digutela ez izaten uzten. Québec-en idatzitakoa Canadian den arau berberaz gara gu “iberikoak”, urdaiazpikoaren maila ematen ez badugu ere.\n“Aldiro, euskaltasuna aldarrikatzera behartzen gaituzte”.\nIdazle unibertsala izan nahi zuen, ez galegoa, galegoz idatzirik. Ez zuen bere burua galegismora edo zeltismora morroitu nahi.\nLiteraturaren duintasuna aldarrikatu zuen, idazle galegoa ez zelako hartan. Dany Laferrière sortzez haitiarra idazlez japoniarra izan nahi lukeen arrazoi berdinagatik.\nZernahitarako behar banuen deitzeko edo bidaltzeko emailen bat, artikuluak argitaratzeko bidea eginen zidan. Horrelaxe galegoa zen idazle ez-galegoak, El País egunkariko bisita-txartela ematen zidala.\n“Ez nekien plantillan zegoenik”.\n“Galegoz idazteari utziko ziok halakoren batean, unibertsaltasunaren bila”, erantzun zidan lagunak, dezepzionatuta.\n“Auskalo” erantzun nion, urteak zeramatzan ordurako ogibidea gaztelaniaz baina literatura galegoz egiten.\nEta neure buruari Euskal Herrian halako txeke polita jaso ahal izanen ote zuen Nunca máis erakundeak galegotasunik gabe.\nIdazle antillar baten obra euskaratzea bururatu zitzaidan aspaldi barik. Itzulpengintzan eta itzuliaren argitalgintzan gehien dakienari, Xabier Olarrari, komentatu nion asmoa. Ekin zion eskubideak erostearen lan amorragarriari, ekin zion Europako laguntzetarako papergintzari…\nEuropako Batasunak nagitasun handia dauka europarrak ez diren idazleen lanak itzultzen laguntzeko. Antillarrak frantsesak dira, Frantziako hauteskundeetan bozkatzen dute. Baina amerikarrak dira, ez europarrak, frantsesak izanagatik. Haien lana itzultzea ez litzateke inter-europartasuna sustatzea. Ezta frantsesez idazten badute ere. Ezta, bertakokeria ororen gaindi, mundutartasun berri bati buruzko saio filosofikoak idazten badituzte ere (Eduard Glissant-en Traité du Tout-Monde, esaterako). Horrelako argudioak, ez argiro baina.\nInteresgarria zinez, antillarren literatura ez baina banana ekoizpena Europako Batasunaren diruarekin sustatzen dela dakigunean, Europan kontsumitzeko.\n“Monolaborantzan lagunduko diagu, mundutar izan nahian ez”.\nXabier Olarraren pazientzia eta zuhurtzia ezagututa, ez nintzateke harrituko halako batean Europako Batsunak europarrak ez diren frantsesak, literaturan behintzat, europartzat hartzea. Horrelako erabaki baten etsai gogorrenak, jakina, Frantzia handiaren ideologoak lituzke, azken finean Antilletako frantsesaren idazleak Kamerun, Senegal, Mali, Togo eta bazter zokotu guztietako frantsesaren idazleak ez baitituzte frantsesaren idazletzat, beste maila batekotzat baizik: ils son les grandes voix de la francophonie…\nEa lehenbailehen ekiten diodan itzulpen horri.\nITSASOA ONTZIAN | Otsailak 17, 2009 |


Estrasburgoko Auzitegiak onartu ditu Altsasuko bi gazteren helegiteak - Nafarroa - euskalerriairratia.eus\nEstrasburgoko Auzitegiak onartu ditu Altsasuko bi gazteren helegiteak\nEuskalerria Irratia 2021-07-20 12:11\nAltsasuko gazteentzako justizia eskatzen zuen manifestazio bat, Iruñean.\nAltsasuko gazteen epaiketa justua izan ote zen ikertuko du Estrasburgok. Defentsek epaile inpartzial bat izateko eskubidearen urraketa eta prozesuan frogak ukatu izana salatu zuten.\nEskubideen Europako Auzitegiak aztertuko ditu, gutxienez, Altsasuko zortzi gazteetako biren, Jokin Unamunoren eta Ainara Urkijoren defentsek aurkeztutako helegiteak ikertuko ditu. Gainerako abokatuek, oraingoz, ez dute jakinarazpenik jaso. Naiz.eus eta Publico.es agerkariek aurreratu dute albistea, eta Altsasu Gurasoak taldeak Twitter bidez zabaldu du.\nUnamuno eta Urkijoren abokatuek, oraingoz prozesua aurrera doala baieztatu dutenek, Estrasburgora jo zuten, prozesu justu baterako eskubidea urratu zitzaileko. Frogak ukatu zizkietela, errekonozimenduetan irregulartasunak izan zirela eta prozedura judiziala bikoiztua izan zela salatu zuten, besteak beste.\nEra berean, epaile inpartzial bat izateko eskubidearen urraketa alegatu zuten, eta defentsa guztiek horri lotutako helegitea aurkeztu zuten. Haien ustez, Concepcion Espejel ezin zen inpartziala izan, Guardia Zibileko koronel batekin ezkonduta baitzegoen eta indar militar horrek kondekoratu baitu.\nTramitea onartuta, hori dena aztertzea dagokio orain Giza Eskubideen Auzitegiari.


Ezohiko jaialdiarekin ospatu dute Santa Zezilia musika eskolakoek - Azpeitia - uztarria.eus\nEzohiko jaialdiarekin ospatu dute Santa Zezilia musika eskolakoek\nMailo Oiarzabal 2020-11-19 09:15\nMusika eskolako ikasketak osatu dituzten ikasleek beren diplomak jaso zituzten atzo Soreasun, eta ekainean atzeratutako zozketa ere egin zuten Juan Antxietakoek jaialdiaren barruan.\nParte-hartzaileen zein ikusleen kopurua nabarmen murriztuta, aurreko urteetakoaren antz gutxi izan du aurten Juan Antxieta musika eskolakoen Santa Zezilia jaialdiak. Baina egin, egin dute jaialdia musika eskolakoek.\nAtzo, film ezagunen doinuak jo zituzten banda gazteko kideek Soreasu antzokiko oholtzan, eta musika eskolako trikiti eta pandero ikasleek inoiz ez bezalako pisua izan zuten jaialdian, horiek izan baitziren, bandakoez gain, beren maila erakusteko oholtza zapaldu zuten bakarrak. Musika eskolako ikasketak osatu dituzten ikasleak izan ziren, banan-banan eta taldeko argazkirik atera gabe, beren irakasleen eskuetatik zegozkien diplomak jasotzera agertokira igo ziren besteak.\nAtzoko jaialdia baliatu zuen Juan Antxieta musika eskolak ekainean egin gabe utzi zuen zozketa egiteko.\n8.188 zenbakiaren jabearentzat izango da sari bakarra, momentuz zehaztu gabe dagoen bidaia, hain zuzen ere. Zenbaki horren jabea agertzen ez bada, berriz, 8.965 zenbakia duen txartelarentzat izango da sari hori.


Badok | “‘Quosque Tandem’ oso inportantea izan da diskoan”\nElkarrizketa: Ander Garcia\nEz da oso ohikoa disko batek manifestu bat ere biltzea bere barnean. Baina Ander Garcia (Barakaldo, Bizkaia, 1978) kontrabaxu jotzaileak horren beharra sentitu du, eta, Hiru (Errabal Jazz) diskoan, pieza bakoitzarekin nola lan egin duen azaltzeaz gain, dei egin die inprobisazioaren alorrean aritzen diren euskal musikariei beren sustraiei begiratu diezaieten. «Euskal musikan arakatzeko asko dugu, eta nik neuk hor aurkitu dut neure bidea». Ezohikoa da musikan egin duen bidea ere, ingeniaritza informatikoko ikasketak egin baitzituen bizitza musikari eman baino lehen. Txikitan biolina ikasi zuen, eta 19 urterekin hasi zen baxu elektrikoa jotzen. «Lagun gitarrista batekin hasi nintzen gelditzen… Bluesa, Pink Floyden kantuak, rock sinfonikoa…. Hiru maketa grabatu genituen, eta, informatika amaituta, musika ikasten hasi nintzen; Getxoko musika eskolan lehenengo, eta Donostian gero. Musikenetik pasatuta, azkeneko bederatzi urteak Madrilen egin ditu, eskolak ematen eta zuzeneko hamaika proiektutan lanean, eta orain dela lau urte Ttun-Kurrun aurreneko disko goraipatua kaleratu zuen. Ander Garcia Quintet Live zuzeneko lana argitaratu ondoren, aurten beste urrats bat egin du, eta bertsoaren eta euskal dantzaren oinarriak jorratu ditu Hiru lan berrian.\nAnder Garcia baxu jotzaile bizkaitarra. (Monika del Valle / Argazki Press)\nTtun-Kurrun-ek oso kritika onak izan zituen. Han bazen euskal musika tradizionalaren oihartzunik, baina Hiru-rekin bide berri bat ireki nahi duzula esan duzu. Zergatik da mugarri bat disko hau zuretzat?\nLehenengo diskoan bada euskaraz kantatutako kantu propio bat, Santa Ageda doinuarekin hasten den beste bat… baina jazz garaikidearen kutsu handi bat ere badu. Azken hiru urteetan, baina, krisi artistiko bat izan dut… nora jo ez nekiela. Halako batean, lagun batek Mikel Laboaren Bat-Hiru diskoa jarri zidan, eta txundituta gelditu nintzen. Bat egin nuen lan horren atzean dagoen sentimenduarekin. Ez da bakarrik euskal musika; gehiago da: bertsoak, Ez Dok Amairu… Gero irakurri nuen [Jorge] Oteizaren Quousque Tandem, eta oso inportantea izan da lan berriaren osaketan, lan horri esker ordenatu ahal izan dudalako buruan nituen zenbait gauza.\nBarrura begiratze bat izan da?\nMusikan, asko begiratzen dugu kanpora. Normala da, jazza, rocka, bluesa asko entzun ditugulako eta asko maite ditugulako. Baina ikusi dut erroetara ere begiratu behar dugula. Musika inprobisatuaren inguruan aritzen garenok metodo bat daukagu ikasia, baina metodo hori aplika diezaiokegu euskal musikari. Kontua da normalean musika inprobisatua doinu afroamerikarrei lotua egon dela, hori garatu delako aurreko mendean. Baina metodoa metodoa da. Eta erabil daiteke beste musika hizkuntza batzuetan ere.\nGutxi jorratu den eremu bat da?\nEz dira asko. Iñaki Salvadorrek egin du, adibidez, eta izan zen talde bat, Amaraun, bide honetan aritu zena [Amaraun diskoa kaleratu zuen 2002an, Elkar diskoetxearekin], euskal doinuak inprobisazioaren esparrutik lantzen. Eta hor sakondu nahiko nuke nik. Euskal estiloaren eta inprobisazioaren arteko orekan.\nHiru-n, kantu ezagunetara (“Mendian gora”) eta dantza doinuetara jo duzu. Horrez gain, konposizioan ere aritu zara, bertso eta dantza doinuetatik abiatuta. Lan metodo baten aldaerak dira?\nNik neure burua gehiago ikusten dut inprobisatzaile moduan, eta hori nire eguneroko bizitzan ikusten dut. Baina, kasu honetan, barrura begirako bidaia bat egin behar izan dut, nire barnean zeuden melodiak aztertu ahal izateko. Eta horren barruan kokatzen da hori ere. Oso argi dut lehendabizi nire ahots propioa osatu behar dudala… Gero joango naiz gehiago konposatuz.\nHamaika proiektu dituzu euskal musikaren tradiziotik abiatuta.\nBai; adibidez, Ion Celestinorekin ari naiz [Broken Brothers Brass Band], Lurpekariak deituriko proiektu batean. Bi kontrabaxu, bi bateria eta tronpeta bat gara, eta Nerea Erbitiren ahotsa. Bertsoak eta dantzak jorratzen ari gara free jazzaren biluztasunarekin. Aita Donostiaren kantuak, Zuberoako tradizioa… hor badugu eredu bat musika egiteko. Adibidez, Mikel Laboak garatu zuena. Carlos Sagik dio lanbroa duen musika dela, eta hori da! Batzuek duende deitzen diote, eta guk, lanbroa! Oteizak aipatzen zuen espazioa…\nZenbat proiektu dituzu orain?\nKhamin ari naiz Carlos Sagi eta Iraide Ansorenarekin, Lurpekariak taldean ere bai, Hibai Etxebarriarekin hirukote bat daukat… Eta Madrilen Desiree Duran neska-lagunarekin aritzen naiz Mallorcako [Herrialde Katalanak] doinuak eta euskal musika uztartzen dituzten kontzertuak ematen… Laster grabatuko dugu zerbait. Horiek guztiak ni gaur egun nabilen bidean kokatzen dira. Baina, horietaz gain, Chris Kase tronpetistarekin ere aritzen naiz Madrilen, eta egon naiz Rhonda Ross Diana Rossen alabarekin ere kontzertu batzuk ematen, funk-soul estiloan.\nRodney Kendrick pianistak esan omen dizu euskal musikan arakatzen segitzeko…\n[Kar, kar] Bai! Oso bitxia izan da. Lagun batek eman zuen nire izena Rossekin eta Kendrickekin jotzeko bi kontzertutan… Pentsa, Kendrickek James Brownekin jo du, Funkadelicekin, George Clintonekin! Entsegu batean, Kendrick hizketan hasi zitzaigun jazz eta blues musikaz, segregazioaz, pobreziaz… eta ni ere hasi nintzen Euskal Herriaz, euskaraz, gure nortasuna gordetzeko dugun arazoez… Hori laguntzeko, Mauriziaren grabazio bat jarri nion, eta han hasi zen tipoa oihuka eta saltoka! Sun Ra gogorarazten ziola esaten!!! Eta, halako batean, entsegu batean, Rhonda Rossen musika jotzen ari ginela, eskatu zidan nire musika jotzeko. Zelako momentua! Eta han hasi nintzen zortziko batekin inprobisatzen soul-funk bateria batekin! Azken batean, edozein musikarirekin hitz egin dezakegu, baina inportantea da gure nortasuna erakustea.\n(Berria egunkarian, 2017ko abenduaren 30ean argitaratutako elkarrizketa)\nETIKETAK:Ander GarciaBroken Brothers Brass BandErrabalEz Dok AmairuHibai EtxebarriaMikel Laboa


Laboral Kutxa eta CEBEK-ek konpromisoa berretsi dute enpresen lehiakortasuna hobetzeko — TUlankide MONDRAGON\nLaboral Kutxa eta CEBEK-ek konpromisoa berretsi dute enpresen lehiakortasuna hobetzeko\nFinantzaketa-lerro berezia gaitu da lehentasunezko baldintzetan.\nLABORAL Kutxako Enpresen Sareko zuzendaria, Iñaki Peña, eta CEBEKeko idazkari nagusia, Francisco J. Azpiazu.\nKrisialdi ekonomikoaren eragina oso sakona da, eta iraun egingo du. Diagnostikoa larria da, eta ezin dugu denborarik galdu. CEBEK eta LABORAL Kutxa ados jarri dira, Bizkaiko enpresen lehiakortasuna handitzeko eta haietako askori COVID-19aren aurretik zuten egoerara itzultzen laguntzeko.\nCEBEKeko idazkari nagusi Francisco J. Azpiazu eta LABORAL Kutxako Enpresen Sareko zuzendari Iñaki Peña Bizkaiko enpresa-erakundearen egoitzan elkartu dira, eta hitzarmena sinatu dute bi lankidetza-arloren inguruan: lehentasunezko finantza-lerro bat eta Finantza Gestioko 2020 Programa handinahi bat.\nIñaki Peñak azpimarratu duenez, LABORAL Kutxak protagonismoa hartu behar du gaur egun enpresa-ehunak bizi duen krisiaren susperraldian, eta Bizkaiko enpresa txiki eta ertainen lehiakortasuna sustatu behar du: «Gaur, inoiz baino gehiago, denok lagundu behar dugu gure ekonomia lehenbailehen lehengoratzen. Bizkaiko ETE-ek gure laguntza jasoko dute, zulotik elkarrekin irten ahal izateko».\nBestalde, Francisco J. Azpiazuk kezkatuta esan duenez, «pandemia kontrolatzen ez bada, ez da ekonomia suspertuko» eta erakunde publikoen, enpresaburuen eta sindikatuen artean «herrialde-akordio handi bat» behar da, lehentasunak finkatu eta COVID-19ak ekarritako krisitik «indartsu ateratzeko». Izan ere, azken hiletan bizi dugun egoera «ikaragarriari» «etorkizuna izango duen irtenbide azkar eta ordenatua ematekotan, hitzarmenetan, akordioetan eta adostasunetan oinarritu beharko gara».\nAlde batetik, lehentasunezko finantza-produktu eta -zerbitzuen katalogo handi bat gaitu da, beren beregi COVID-19aren ondorioz sortutako behar berriei erantzuteko. Euskal kreditu-kooperatibak CEBEKeko enpresa-antolakunde guztien eskura jarriko du.\nBeste alde batetik, bi erakundeak bat datoz diagnostikoan: Bizkaiko ETE-entzat lehentasunezkoa da beharrezko aholkularitza jasotzea, beraien merkataritzako ezagutzak etengabe eguneratzeko eta, horrela, beraien finantza-eragiketak optimizatzeko. Ildo horretatik, merkataritzaren alorreko zenbait prestakuntza- eta sentsibilizazio-jarduera diseinatu dira, urtea amaitu bitartean emateko. Finantza Gestioko 2020 Programaren baitan, jardunaldiak, lantegiak eta enpresa-topaketak aurreikusten dira. Horietan, LABORAL Kutxako profesional adituek protagonismoa hartuko dute, ETE-en kudeaketan duten esperientzia luzean oinarrituta.\nBi entitateok urteak daramatzate lankide izaten, ETE-ei lagundu eta aholkularitza emateko programak garatzen.\nOrmaetxearen biografiaren aurkezpena irudi eta argazkitan\nUrriaren 4an Donostiako Koldo Mitxelenan eta LABORAL Kutxan egin ziren ekitaldiak gogora ekarri ditu TUlankidek. Bide batez, LABORAL Kutxan egin zen ekitaldia bere osotasunean ikusteko aukera ere badute TUlankideko jarraitzaileek.


Nola handitu gizonezkoen zakila - Maxisize\nZakila tamaina asko eragiten egoera emozionala gizonak. Noiz zentzu eza tamaina, ez dira arazoak dituzten gizarte-egokitzapena, nabarmen garatzeko arriskua handitzen da depresioa.\nLehendik dauden hainbat metodo zakila handitze ematen aldatzeko aukera sexual alde gizakiaren bizitza. Garrantzitsua da ulertzen zerrenda metodo horiek, eta, lankidetzan, Dr. (!) beraiek aukeratu gehien optimoa fisiologia, denbora eta dirua.\nBadira zenbaki bat modu eraginkorrena lortzeko zakila handitze:\nzenbait ariketa fisiko zakila;\nbiologikoki aktiboak elikagaien osagarri eta beste droga;\nFisikoa, estresa, besteak beste:\nEgitura zakila da harroa gorputza eta estimulazioa masaje laguntzen handitu odol-fluxua horiek, eragiten bere luzapena.\nArtean masaje-teknikak oso ezagunak dira hiru:\nTao. Kaltetutako lehenik buru gainean zakila. Erpurua eta hatz erakuslea konektatuta eraztun bat, besarkatu dute zakila. Mozioa, hala nola, eraztun bat sortzen da norabidean burua, erritmo motela eta noiz hurbiltzen duzu bere, gelditu 10 segundo;\nUli (Julia). Da, hasieran jarduten aldaketa lodiera gorputza. Bat, ilusioa kide grasping alde batetik, eta konprimituta 40 segundo. Ondoren 10-15 segundo, erlaxatu beso eta errepikatu ariketa. Kopurua errepikatzen izan behar du gutxienez 5 aldiz;\nBikoitza Uli . Esku bat estutu zakila oinarrian eta beste grasping buru inguruan. Aldi berean, bere esku clench eta Alderantziz egiteko 30-60 segundo. Maiztasuna contractions eta iraupena ariketa araberakoa fitness.\nErregular erabilera hau masaje aukera ematen handitzeko luzera 7 cm eta bolumena da, gehienez 3 cm\nThe jelqing teknika antzekoa da masaje zakila, eta bere eraginkortasuna oinarritzen da bera, ekintza mekanismoa.\nEgin daiteke hiru aldaera:\nLehorrean. Zakila grasping osoa alde batetik, eta bat sortzeko mugimendua oinarrian burua, non eskua aldaketa eta mugimendua zuzendu kontrako norabidean.\nBustia. Barne hartzen ditu ezartzeko jelqing baten azpian etengabeko fluxua ur epela. Erabili belaki bat edo eskuoihal, zein zen batean bilduta ugalketa organo.\nBatera lubrifikazio. Lubrikatutako geruza mehe bat douches zakila, grasping eraztun forefinger eta thumb, diapositiba horiek luzera zehar. Kide izan behar du egoera ahula kitzikapen, eta mugimendua esku egon behar errepikatu gabe presio buruz 100 aldiz hasieran prestakuntza eta 200 aldiz lehen hilabete ondoren.\nPrestakuntza forma luzatzen dakar handituz luzera gizatasuna, baina lodiera murriztu dezake.\nAriketa osatzen dute, hainbat elementu:\nzakila berotzeko zure palmondoak, hartu posizio eroso. Garrantzitsua da saihestu muntaketa hasieran luzatzen;\nzakila grasping eskua burua baino gehiago, eta poliki-poliki neure burua bota txandaka aurrera, behera, eskuinera eta ezkerrera, lingering gehien urrun puntu 10 segundo. Hau ez litzateke sentimendu mingarria;\nondoren tiraka, poliki-poliki askatu bere grip eta atseden bat egiteko 10-15 segundo aurretik norabidea aldatzeko dio.\nErrepikapen ariketa hau egiten 15-20.\nErregularra Masturbación lagundu ahal izango luzatzeko zakila, bada, helburu gainditzen ez gehitu. 1-2 ikusten dira Emaitzak lotutako handitu odol-fluxua zakila, zer oinarria da, ia guztiak-metodoak aldaketa parametro gizatasuna. Baina baita bere ardatz emozionala gogobetetasuna eta emaitza hobeak izango da ez.\nAaron argitaratu du liburu bat buruz anatomia gizonezkoen sexu-organoa, buruzko mitoak bere egitura eta faktore eragiten muntaketa eta tamaina, eta garrantzitsuena – argitalpen eskainitako aukera zakila handitze. Liburuan oinarritzen da esperientzia Aaron eta beste gizon.\nHau irakurtzen literatura ahal izango da gizon bat beren ezagutza zabaltzeko buruz beren gorputza, irakatsi zion nola behar bezala neurtzeko zakila eta nola eragin bere parametroak, aurrezteko emaitza bizitza.\nKegel ariketak hazkunde duintasuna\nAriketak garatutako Kegel, zuzenduta indartzeko muskuluak pelbiseko diafragma. Arazo nagusia bere aplikazio – identifikatzeko eskubidea muskuluak eta kontzentrazioa. Aurkitu muskuluak, gizon bat joan behar komuneko urinate eta urination zehar gelditzeko eta curriculuma prozesua, berriz, saiatzen sentitzen duten muskuluak tirabiratsuak sortu denean gelditu.\nDeigarriena, adibidez, beraiek kegels – ariketa "Start/Stop". Bat da, eguneroko errepikapena metodoak bilatu muskuluak urination zehar, aldi bakoitzean bisitatzen duzun restroom.\nBeste herri ariketa da, ez da lotutako prozesu natural, egin daiteke, edozein tokitan eta edozein arropa. Besterik gabe, ordezko uzkurdura eta erlaxazioa pelbiseko muskuluak identifikatu lehenago.\nFolk erremedioak eta zaharra metodoak\nMedikuntza tradizionala aberatsa da tresna hori lagunduko du tamaina aldatzeko gizatasuna.\nEzagunena da ohiko sukaldea soda. Eraginkorrena errezeta batekin gozogintza soda:\nkontzentratua bainu. Da bat hartu erosoa edukiontzi, adibidez, zabal eta altu beira, zein sartu pour ur epela eta bota bat koilaratxo gozogintza soda. Oztopatzen irtenbide arte osoa deuseztatzea kristalak soda, ondoren manteo bere zakila sartu 15 minutu;\nsasiak. Zakila moistened ohiko ur garbia, ondoren, masajea mugimenduak IGURTZI azala soda osoan zehar. Garrantzitsua da jarduteko eta arretaz, beraz, ez minik delikatua ehun;\nkonpresa. Soda isurtzen da uniformeki kalera garbi bat benda edo beste ehun, eta ondoren da apur bat moistened eta bilduta zakila 15-20 minutu. Nagusia zera da, ez itxi konpresa burua.\nBatzuk landareak eta belarrak ere laguntza tamaina aldatzeko zakila, batez ere, herri-errezeta:\najenjo. Haziak landareak hartu zenbatekoa berdina 5 gramo, horiek bete ur hotz eta jarri sutan. Sukaldaritza horiek hartzen ez 10 baino gehiago minutu. Ondoren konposizioa hoztu, beharrezkoa da 100 ml edan egunean hiru aldiz;\neztia eta ginseng. Erdi koilarakada bat ezti hutsa da gehitu 350 g birrindua erro ginseng, nahastu, baimendu stand aste bat eta erdi. Amaitu nahasketa da irensten hiru aldiz, egun bat koilaratxo bat baino ordu erdi lehenago, bazkariak;\nginseng. Hartu 20 g birrindua ginseng sustraiak eta pour 200 ml% 70 alkohol. Ondoren emanez nahasketa aldapatsuak 7 egun. Trena koa izan da, erabiltzen da, barruan 20-30 tanta bi aldiz, egun bat baino 30 minutu lehenago bazkariak;\nbaratxuri. 200 g baratxuri xehatu haragi grinder eta pour 200 ml alkohol. Nahasketa eseri behar da, gutxienez 10 egun leku ilun batean, ondoren, ahoz hartu da 25 tanta, bi aldiz, egun bat, 90 egunetan;\nezkaia. 100 g freskoa pour edalontzi bat ur irakinetan, edo nahasketa arte hoztu erabat. Hartu tincture, egunean bi aldiz.\nZakila handitze ere erabil daiteke sinple bat mediku, erremedio da petrolioaren gelatina. Da administratzen azalaren azpian zakila injekzio direla nahiko mingarria. Prozedura ondoren, injekzio-guneak dira tratatu ahula irtenbide bat potasio permanganate.\nMetodo konplexua da, eta arriskutsua delako handiko infekzio arriskua. Berdin arriskutsua da, izan ere, baselina daiteke erregularki banatzen azalaren azpian eta honek eramango pobrea entzunezko emaitza, zein zaila izango litzateke konpondu.\nEz da iritzi bat dela gain petrolatum, laguntzen gehiago egiteko zakila eta iodo, baina seguruenik egingo erredurak eragin azala zakila baino laguntzeko izango da nahi diren emaitzak lortzeko.\nGizon daiteke, erabili beste aukera batzuk:\nxaboi arrunt erabiltzen da eguneroko zehar higiene prozedurak, ordezkatuz dutxa gelak. Xaboi irritating da azala, eta konbinazio ukimenezko estimulazio berriz, bainatzeko ikusten da igoera zakila, ondorioz, indartu, odol-fluxua eta hedapen corpus cavernosum kide;\nezinbestekoa olioa, batez ere, sandalwood, askotan aukeratu handitzeko zakila. Erabiltzen da bainatu ondoren, aplikatuz oinarri zakila eta scrotum 15 tanta, eta, ondoren, poliki-poliki igurtziz batera luzera arte guztiz xurgatu. Jakina da erabilera ezinbestekoa olio irauten du urte bat, baina, ondoren, 4 aste lehen emaitzak.\nAukeratu batzuk nahiko exotikoak metodoak:\nbee eztenkadak. Mingarria metodo eraginkorra dela, hain zuzen, gune ziztadak odol-fluxua areagotzen, gertatzen luzapena odol eta hobetzen odol erreologia. Hau itxura nahikoa erraza – erleak dira harrapatu eta jartzen normal bat pakete, era berean murrizten zakila. Ondoren intsektuen sting gorputza, kendu punta eta massaging kide banaketa uniformea bee venom. Teknika ez da 2 baino gehiago aldiz aste bat. Kopurua intsektuak lehen tratamendua eta azken desberdina da, zeren, hasten zara bat bee garai hartan, eta pixkanaka-pixkanaka ekarri kopurua gehienez 10;\nauto-kaleko hipnosia. Uste da emaitza auto-iradokizun aktiviziruyutsya garuneko eremu hori handitu eramaten sintesia sexu hormona gizon handitzeko kide bat. Delako prozesua sexu gogoan datza, eta ahaztu alderdi hori ez da beharrezkoa. Kategoria auto-kaleko hipnosia egin ahal izango duzu hipnosi eta erabilera incantations, hau da, mota bereko;\nsynthol oso arriskutsua da aukera. Hau da, berezi bat droga eta erabiltzen da, batez ere, pitching, artifiziala sortzeko, ez zenbatekoa muskulu-ehuna. Besterik gabe jarri, injekzioak sortzeko burbuilak gorputz barruan isurtzen hau likidoa. Droga injektatu sakon sartu ehun kide arabera injekzioak, eta horrek izan behar du egindako norbait mediku hezkuntza. Baina, ondorioz, bere toxikotasuna, infekzio arriskua eta konplexutasuna bere administrazioaren tresna da, ez da gomendagarria.\nEz dugu ahaztu behar , hazkundea zakila, garrantzitsua da dieta egokia, aberastu produktu batzuk:\nintxaurrak eta pinaziak, almendra – aberatsa oligoelementuen eta bitaminak, metabolismoa hobetzeko, handitzeko eta kalitatea espermatozoide;\narrautzak – eduki beharrezko elementuak garapen egokia ugalketa-sistema gizonen.\nzitriko – espermatozoide aldaketa handitzeko eta handitzen bere jarduera;\nostrak natural bat afrodisiako;\noatmeal – sintesia estimulatzen testosterona;\nBruselan kimu beharrezkoa da hedapen corpus cavernosum handitzeko eta jarduera zelula zatiketa;\npapaia – bultzada elastikotasuna gizatasuna;\nbaratxuri – dauka allicin duten odol-zirkulazioa hobetzen laguntzen gehikuntza zakila hobetzeko eta muntaketa.


Mario Rosato, klima-aldaketaren aurkako ideien The Economist saria | Consumer\nMario Rosato, klima-aldaketaren aurkako ideien The Economist saria\nco2-aren harrapaketa teknologikoa barrer egitea eta alfonbraren azpian mugrea ezkutatzea bezalakoa da\nIrudia: Mario Rosato\nMario Rosato, Espainian bizi den ingurumen-ingeniari argentinarra, ez da profeta adopzio-lurraldean. Karbono dioxidoa (CO2) bahitzeko eta, bide batez, hondakin-urak garbitzeko, banbua lantzeko eta etxe ekologiko merkeak eraikitzeko proiektu biologikoak ez du Espainiako akademia- eta enpresa-munduaren laguntzarik jaso. Hala ere, mundu osoko 700 parte-hartzaile irabazi ditu ‘The Economist’ aldizkariak antolatutako klima-aldaketari aurre egiteko ideia-lehiaketa batean, eta nazioarteko zenbait inbertitzailek interesa erakutsi dute. Rosato kritiko ageri da klima-aldaketaren aurkako proiektu teknologiko handiekin eta energia berriztagarrien arloko politikekin, uste baitu ez direla eraginkorrak eta kalte egiten dietela herritarrei eta ingurumenari. Ikertzaile horrek Sustainable Technologies enpresa jarri du abian, Parc Tecnològic del Vallèsen dagoena eta ingurumenaren arloko ikerketan eta aholkularitzan aritzen dena.\nMario Rosatoren profil biografikoa\nMario Alejandro Rosato (La Plata, Argentina, 1961). Bere haurrentzako jolas-gela aitaren, ikertzailearen eta Herriko Unibertsitateko irakaslearen laborategia zen. Ikasle laguntzaile gisa, hainbat katedrarekin lan egin zuen. Energia berriztagarrien arloan beka bat lortu zuen Italian 1986an, eta ingeniaritza elektrikoan, elektronikan eta ingurumenean graduatu zen 1988an. Urtebete geroago, Energia Berriztagarrietako irakasle bihurtu zen. Aerosorgailuen diseinuari buruzko tesia Espainian argitaratu zen 1992an, Europako Erkidegoak babestuta. 1990ean, Italiara joan zen, eta SWS Engineering-ek kontratatu zuen Dominikar Errepublikako goi-tentsioko bi linea proiektatzeko, Italiako iparraldeko industrietako zenbait industria-instalazio eta energia-ikuskaritza egiteko. 2000. urtean automozioaren sektoreko software-konpainia bateko gerente nagusi izendatu zuten eta Espainiara aldatu zen. 2009an Sustainable Technologies SL sortu zuen. Harrezkeroztik, Rockefeller Fundazioak babestutako saria eman dio Innocentivek, eta ‘The Economist’ aldizkariaren saria, klima-aldaketaren aurkako ideia onenaren saria. Caixa Manresak eta Innovacatek ere sari bana eman diote, eta, gaur egun, Espainiako XXI. Ekintzaile Sarirako lehiatzen da. Patente bat ere badu, eta teknologia garbien sektorean zenbait malda. Gainera, Kanaria Handiko Itsas Bioteknologiaren Institutuko (Espainia) ikerketa-aholkularia da eta Saravanane Raman, Pondicherryko Ingeniaritza Fakultatekoa (India). Energia eolikoko eta biogas-teknologiako irakaslea da Italian, Di Pordenone Unibertsitate Partzuergoan eta Imolako Aghape Institutuan. Espainiako Kazetari Zientifikoen Elkarteko (AECC) kidea da eta teknologia garbiei buruzko artikuluak idazten ditu ‘Tecno Energía’ aldizkarirako eta Horticom Taldearen argitalpenetarako. Giovanna Barbarorekin ezkonduta dago, banbuaren teknologian eta diseinu arkitektoniko iraunkorrean aditua den italiar batekin.\nbioklimatiko energia berriztagarriak klima-aldaketa


Lurralde asmo baten beharra | Lurralde asmo baten beharra – iparraldekohitza\nIñaki Etxeleku / Baiona\nAzkar eraiki da azken hamar urteetan Ipar Euskal Herrian, eta hala jarraitzen du fenomenoak. INSEE erakundearen datuak 2016an gelditzen dira, baina argigarriak dira, halere. Lapurdi mendebalde guzian, itsas hegian eta lurretan barnagoko herrietan zementua tonaka isurtzen da etxegintzan. Gertatzen ari denaren erakusgarri dira Baiona eta Angelu. 2007 eta 2016 artean, hamar urtez, Baionan 6.356 bizitegi berri eraiki direla kontatu du INSEEk. Angelun, 4.818. Hendaiatik Bokalera, eremua eraikin goraz estali da. Kopuru ttipiagoetan bada ere, olde bera ageri da Saratik, Mugerre-Hiriburu aldera doan zirkuluerdi zabalean, Ahetze, Arbona, Arrangoitze, Uztaritze, Kanbo, Hazparnen barna joanez.\nFuntsean, ez da datu beharrik, herri arteko bideetan gaindi ibiltzea aski da, eraikin berri, garabi eta obra andanari ohartzeko. Araberakoa izan da bizilagun saldoaren emendioa. Horretan, migrazio balantzearen marrak dira adierazgarriak. 1968tik gaur artekoari so egiten bazaio, lurralde guzian ageri da goiti doazela. Zehazki aztertu behar lirateke mugimendu indarrak garaien arabera. Pentsatzekoa da 1990eko hamarkada arte, kanpotik jinikakoez gain, anitz jende barnealdetik Lapurdi alderat bizitzera etortzeak markatu duela. Angelu izan daiteke, bi olde horien erakusgarria. Baionaren marra da olde berriaren ikurra.\n1990 arte zero petik da migrazio balantzea, eta, bat-batez, sekulako punpa abiatu du. Gaur arte, etenik izan ez duena. Azken urteetan, izan ere, migrazio balantzea %674 duela diote ikerketek. Ez da harritzekoa, hamabost urtez 40.000 bizilagunetik 50.000z goitira iragan den hiriarentzat. Emendatzea, beste lurralde batetik etorri jendeak du ekarri. Beste hirietan hain markatua ez bada ere, goratzea hor da, zeroz goitikoa beti; batzuetan gehiago, besteetan gutiago.\nMiarritzeko zenbakiek erakusten dute azken urte hauetan bilatu duen aldaketa. 2000ko hamarkada arte, beheiti zihoan, eta agerikoa da akuilatu diren eraikuntza berriek bestelakotu dutela marren norabidea. Gero eta trinkoago Dentsitatean izan ditu ondorioak eraikitzeko nahikari horrek. Baionak, hamabost urtez, 421 biztanle gehiago metatu ditu kilometro karratuko. Angeluk, 128; Hendaiak, 469; Kanbok, 102; Uztaritze eta Mugerrek, 55 inguru. Jakinez, horiek lur eremu aise zabalagoak dituztela eraikigabeak.\nEstatuak manatu Lurralde Kohesiorako Eskemek behartzen dute trinkotzea, eraikin gorak eta bizitegi anitzekoak lehenestera ekarriz. Biztanleria aldaketa horretan nork parte hartzen duen jakiteko adin tarteen zenbakiek ideia zerbait eman dezakete. 2010 eta 2015 urteen artean, Lapurdi itsasbazter eta barneragoko hirietan, 15 urtez behetikoen kopurua emendatu da gehienetan; mantendu da besteetan. 15 eta 29 urte artekoena, larri-larria erranik, mantendu da edota doi bat emendatu. 30 eta 44 urte artekoena, berriz, hein bertsuan egon da, ez bada doi bat apaldu ere lekuka. Bizkitartean, memento berean, erretreta adinekoak diren 60 eta 74 urte artekoak ere goiti joan dira. Baieztatzen du horrek azken bi hamarkadetan Ipar Euskal Herrira etorri jendea, partez gaztea dela, haurrekilakoa. Erakusten du, halaber, jende erretretadunentzat aspaldiko tira bera duela lurraldeak.\nEtxegintza sustatzaileek etxe berri salmentetan anitz baliatzen duten zerga kentzeko legearen ustiatzearen herexak ere ager daitezke horretan. Jakinez erosahal hein bat duten jendeek dutela baliatzen.\nDatu batzuk baizik ez dira hauek, eta osatugabeak. Lurralde mailako etxegintzaren bilakaerari buruzko datuen biltzeko zailtasunaren seinale. Lurren Tokiko Erakunde Publikoko teknikariek berek aitortzen dute haiek ere eskas dituztela datuak jakiteko zeri buruz doan Ipar Euskal Herria. Ez dute ikusgarritasunik azken urte hauetako zalutzeari buruz. Egiazki zenbat bizitegi berri eraikitzen da urtero? Nolako bizitegiak? Norendako edo zer heineko eros-ahaleko jendeendako? Sustatzaileak, gaur egun, zenbat dira jokoan? Hots, eraikitzeko baimenak zertan oinarritzen dira, eta zer helbururekin ematen dira eremuaren etorkizunari begira? Frankotan, INSEEren demografia prospekzioak aipatzen eta erabiltzen dira «eskaerari erantzun beharra» justifikatzeko, demografia bilakaera orokorren inguruko bizpahiru grafiko eta ekuazio matematikotan oinarriturik. Aitzineko hamarkadetako biztanleria mugimendu eta bilakerak harturik, joeren inguruko kalkuluak dira.\nEuskal Elkargoak bere gain izanen du eremu osoko hirigintza plangintza 2020rako. Hark ere ez ditu datu guziak bildu, eta haztatuak oraino gertatu denaren zinezko argazki baten ukaiteko. Horretan dabil, eta datorren urtea horretan eman beharra du, Bizilekuen Tokiko Plangintza, Herriarteko Hirigintza Plangintza eta Lurralde Kohesiorako Eskema zehazteko. Lurralde proiektu baten marrazteko asmoz?\nLurren Erakunde Publikoko zuzendaria\n«Ez dea hobe lehenik tokiko jendeari bizitegia bermatzea?»\nBizitegi berri anitz eraikitzen da Ipar Euskal Herrian. Lurren Erakunde Publikoak berak aitortu du nehork ez diezaiela zuzen zertan den lurraldea, eta Portier zuzendariak gogoeta baten beharra azpimarratu du.


Bake mezuak | Osatzetik Arintzera\nEguberria urteko garai aproposa izan da bakea, justizia, maitasuna eta beste hitz higatu batzuk zabaltzeko. Neurri batean hala da oraindik, kontsumoaren erlijioak eta klima aldaketak (biak ala biak ondo uztartuta) Gabonak ondo desitxuratzen dituzten arren.\nEgun hauetan iritsi dira azken bi ahalegin baketsu handiren fruituak, “Memoria partekatu baterantz”: Andoainen eta Arrasaten. Errenteria izan zen udal guztien artetik aitzindaria eta eredua, eta atzetik datoz tantaka beste herri batzuetako ekarpenak.\nModu pertsonalean ere, eraikuntzaren alde apostua egin dute aspaldian Ane Muguruzak eta Rosa Lluchek, eta aste honetan berriro eskaini digute Gabonetako opari moduko bat, zubigintzaren aldeko aldarria. Gainera, Rosak ariketa errepikatu du Ibon Garaterekin, gurera egindako bisita aprobetxatuta.\nGaur SBren 2018ko azken bake mezua eskainiko dugu Zeanurin (Arratia). Elurrik gabe baina izpiritua mantendu nahian: gu guztion aulki hutsak gogoan eta bihotzean. Zubiz zubi.\nOparirik handiena →


Katuentzako Compy pentsua - Mercadona\nEtxeko animalien nutrizioaren adituek plazaratu dituzten azken gomendioak kontuan harturik, beren dietan beharrezkoak diren osagai guztiak txertatu ditugu katu antzutuentzako Compy pentsuak formulatzeko, hau guztia jaso dezaten:\nEnergia ekarpen neurritsua baina gantz-azido esentzial guztiak dituena, bai eta L-karnitina estra bat ere, gorputzean gantza pilatzea gutxiagotzen baitu horrek.\nZuntz-maila ezin hobea, garagar hidrolizatua erantsiz. Bereganatze geldokoa da, oso digerigarria, eta gose sentsazioa murrizten laguntzen du.\nYucca schidigeraren estraktuaren ekarpena, gorotz eta gernu-usaina hobeto kontrolatzen lagundu eta txiza erretiluan egin dezan mesede egiten duena.\nBere osagai aukeratuengatik nabarmentzen da “Compy Katu Antzutuak – Light 1,5 kg” pentsua. Katuek izugarri maite dituzten zapore eta testura bikainak eransten diete osagai horiek kroketei.\nElikagai honek dituen energia ekarpen neurritsuaren, zuntz-maila optimoaren eta proteina maila handiago baten arteko konbinazioa egokia da gehiegizko pisua duten edota esterilizaturik dauden animaliek jan dezaten.\nHegazti-gantza du gainera (omega 6 iturri), eta arrain-olioa (omega 3 iturri), ilaje osasuntsu, dirdaitsu eta zahirik gabekoa mantentzen laguntzeko. Eta badu taurina gehigarria ere, bihotzaren eta ikusmenaren garapen eta funtzionamendu onerako oso garrantzitsua.\nHaragi freskodun produktu baten bila ari bagara, “Compy Supreme Antzutuak – Light 800 g” dugu aukerarik onena. Oilasko freskoa du oinarrizko osagarri gisa, gihar-masa egoera onean mantentzen laguntzen duen oso proteina digerigarri baten iturri dena.\nAlde batetik, arrain-olioa du (DHA iturri), burmuinaren funtzioa (funtzio kognitiboa) ondo mantentzen laguntzen duena, eta dietari zuntza eransten dion bihi osoko arroza.\nFOS, MOS eta B-glucanoak ere baditu produktu honek, immunitate sistema sendotzen eta heste-flora orekatzen laguntzen dutenak, bai eta zitrikoen estraktuak, C bitamina, eta E bitamina ere; horien guztien ekarpen konbinatuak erradikal askeen aurkako borrokari mesede egin eta organismoaren zelulen zahartze goiztiarra atzeratzen laguntzen du.\nBestetik, biotina, kobrea eta zink kelatuaren ekarpen konbinatuari esker, katuak ilaje dirdaitsua, osasuntsua eta zeta-antzekoa izan dezan laguntzen dugu. Eta badu taurina gehigarria ere, bihotzaren eta ikusmenaren garapen eta funtzionamendu onerako oso garrantzitsua.\n“Compy Supreme Antzutuak – Light 800 g” pentsuak, halaber, sodio maila optimoa du, ur-kontsumoa areagotzeko eta gernua hain kontzentratua izan ez dadin mesedegarria, eta metionina hidroxianalogoa, pH azidoa sustatuz estrubita gernu-harriak sortzea zailago egiten duena.\nKatu antzutuei buruzko aholkuak\nOso garrantzitsua da, gernu-harrien sorrera txikiagotze aldera, katuek sarri txiza egin dezaten. Horretarako, baliagarria izaten da erretilua garbi eta usainik gabe edukitzea.\nKatu antzutuentzako Compy pentsuak gehiegizko pisua izateagatik “light” elikagaiak behar dituzten urte batetik gorako katu helduentzat ere badira egokiak.\nIzokin eta Arrozezko Compy Supreme katuentzako pentsuari buruz egin dugun argitalpena gomendatzen dugu, gure katuaren bitza aktiboari dakarzkion nutrienten gaineko informazioa baitu.\nGomendagarria izan liteke katutxoentzako Compy pentsuei buruz argitaratutakoa ere, horren bitartez gure katutxoa ondo haz eta gara dadin egokia den dieta ezagut dezakegu eta. Azkenik, Mercadonaren pentsuak jasaten dituen kalitate prozesuak hizpide duen argitalpena gomendatzen dugu, bere lehengaiak eta jaso dituen ziurtagiriak aurkezten dizkigulako.


2015eko ekainaren 20an egingo du Gure Esku Dagok ekitaldi nagusia | Politika | Berria\n2015eko ekainaren 20an egingo du Gure Esku Dagok ekitaldi nagusia\nOrain, giza katean sortutako sare herritarra indartzea izango da plataformaren lehentasuna\nGasteizko Mendizabala institutuan egin zuen urteko batzar orokorra erabakitzeko eskubidearen aldeko plataformak. RAUL BOGAJO / ARGAZKI PRESS\nEguna jarrita dago. 2015. urteko ekainaren 20an erabakitzeko eskubidearen aldarria ozen entzun dadin saiatuko da Gure Esku Dago. Aurten, Durango eta Iruñea lotu zituen giza kate jendetsuaren ondoren, urte politiko berriko ekitaldi nagusiaren diseinuan lehen urratsak egin ditu plataformak. Noiz izango den ezarri da, bai eta nolakoa izango den ere: herrialdez herrialdeko ekitaldi «erraldoiak» sustatuko dituzte.\nGure Esku Dagok aurrera begira egingo duen ibilbidea erabakitzeko asmoz, batzar orokorra egin zuten atzo Gasteizen. Lan egutegia ezartzeaz gain, dinamikaren bidea eta barne antolakuntza eztabaidatu zituzten Euskal Herri osotik iritsitako 175 ordezkarik.\nHeldu den urtekoa ez da izango Gure Esku Dagoren deialdi bakarra. Datorren azaroaren 8an, Kataluniako galdeketaren bezperan, mosaiko handia egingo du plataformak Donostiako Zurriolan. Eskoziako erreferenduma igaro ondoren, eta, Katalunian gertatzen ari denari erreparatuta, Euskal Herriak ere erabakitzeko eskubidea behar duela esateko eskua altxatzen duela irudikatuko dute ekitaldiarekin.\nGiza katearen ondoren, tokian tokiko batzarrek hausnarketak eta proposamenak egin dituzte udaren joanean. Horiek oinarri hartuta, idazkaritzak proposamen zehatza helarazi zien. Herrialdeko batzarretan eztabaidatu ondoren, proposamen hori hogei ebazpenetan bildu zuten, eta atzo bozkatu zituen batzar orokorrak.\nEgindako proposamen guztiak aurrera atera ziren, bakarra izan ezik. Horretan, bazkide (kuota ordainduta) eta laguntzaile (kuota ordaindu gabe) figurak sortzea proposatzen zen. Boto zuriek baiezkoak eta ezezkoak gainditu zituzten bozketan, eta, horren ondorioz, aukera hori baztertu da.\nJoan den ekainaren 8ko giza kateari esker erabakitzeko eskubidearen aldeko sare herritarra sortu dela uste dute dinamikako partaideek. Behin sarea ehuntzen hasita, hurrengo erronka hura indartzea izango da. «Sare horren bidez adostasunak lortu ahalko ditugula iruditzen zaigu, eta horrek zabalduko digu erabakitzeko eskubidearen ariketa egiteko bidea», Zelai Nikolas Gure Esku Dagoko kidearen arabera.\nBatzar orokorrak, halaber, dinamikaren ildo orokorra ezarrita utzi du. Euskal Herriaren estatus juridiko eta politikoari buruz erabakitzeko eskubidea izatea bultzatuko du Gure Esku Dagok, erabakimenaren bestelako esparruak alde batera utzita. «Ia egunero erabaki behar dela badakigu, eta hainbat arlotan, baina esparru askotan badira beste eragile batzuk Euskal Herrian, eta, akaso, hutsunea hor zegoen», argitu du Nikolasek\nHala, erabakitzeko eskubidearen oinarri demokratikoa landuko du dinamikak, «norberak izan dezakeen nazio edo identitate sentimendutik harago». Ideia horri jarraituz, hiru fase izango dituen bidea ere ezarri du. Aldarrikapena ehuntzea eta gizarteratzea litzateke lehenbizikoa. Ondoren, erabakitzeko eskubidearen edukia adostea da helburua. Hau da, nolako galderak egin behar diren, edo noiz. Azken urratsa eskubide hori gauzatzea litzateke.\nErabakitzeko eskubide horrek izan dezakeen tokian tokiko gauzatzeari buruz ere erabakiak hartu ditu plataformak. Herri kontsultak tresna baliagarritzat jo, eta horiek sustatzen lagunduko du, «betiere, baldintza egokiak sortzeko aurrelan eraginkorra bermatuta». Diru laguntza publikoak ere onartzeko prest dago Gure Esku Dago, dinamikaren autonomia ez badute urratzen edo baldintzatzen.


Hutsuneak paretetan - Uztarria (Azpeitia)\nBerria | Politika\n2005ko ira. 26a, 16:09\nAtzo (irailak 25, igandea), Berria egunkariko Igandea atalean Amagoia Ibanek eta Iñaki Petxarromanek 'Txiki'ren eta Otaegiren senide eta abokatuen testigantzak jaso zituzten\nMikel Paredes Manotek Jon anaia nola fusilatu zuten ikusi zuen. Mertxe Otaegi ere saiatu zen Anjel ilobaren hilketa ikusten. Ez zioten utzi. Irailaren 27 hura bizi-bizi daukate oroimenean. Min hark zintzilik segitzen du haien argazkien paretetan.\nAmaren etxeko egongelan dago, iltzatuta, Jon Paredes Manoten argazkia. Che Guevararen aurpegia elastikoan, mendiko botak oinetan, hala ageri da Txiki. Mikel Paredesek anaiaren argazki hori maite du: "Amaren etxetik hartu eta Nuarbera eramango dut". Esan eta egin. Antonia Manoten etxetik argazkia jaso, eta bagoaz Anjel Otaegi Etxeberria zenaren herrira, haren izekoren etxera. Gipuzkoako kostaldetik barrualdera: Zarautz, Zestoa, Azpeitia, Urrestilla, Nuarbe. Mertxe Otaegik ere bere egongelako paretatik hartu du ilobaren argazkia. Etxeko sarreran besarkatu dira Paredes eta Otaegi. Eta barrura. Sukaldera. Lapikoan egindako kafea dago mahai gainean.\nBi egun lehenago ere kafea zegoen mahai beraren gainean. Bi egun lehenago, Mertxe Otaegik duela 30 urteko egun ikaragarri haiek ekarri zituen gogora, grabagailuaren aurrean: "Abuztuan, epaiketa egin ondoren, bisitak kendu zizkidaten. Gure ahizpa Mariari Anjelen amari bakarrik uzten zioten harengana joaten. Irailaren 24an elkarrekin egon ziren, Anjeli bisean bisekoa egiteko aukera eman zioten eta. Egundoko esperantzak eman omen zizkion Mariari, uste baino lehenago irtengo zirela eta beste. Handik bi egunera, 26an, hurrengo egunean hil egingo zutela esan zuten".\nTelefonoz etorri zitzaien notizia. Anjel Otaegi kaperan zegoela, hil egin behar zutela hurrengo egunean, eta amari emateko notizia, ahal zen modurik onenean. Maria Otaegik semea ikusi nahi bazuen ikustera joan zitekeela ere esan omen zuen ahotsak. "Zer iluntze tristea zen hura!".\nAma Burgosera abiatu zen, Anjel ikustera. Mertxe ere han zen, baina ez zioten utzi kartzelara sartzen. "Ama erabat jota joan zen, pauso bat emateko gai ez zela. Pilula batzuk eman zizkioten hemen, lasai joateko bidean, eta hankak arrastaka-arrastaka abiatu zen kartzelara, hara ailegatu ginenean. Bi soldadu etorri ziren, eta Maria eraman egin zuten. Gorputz osoa miatu omen zioten, gainera, sartzerakoan".\nMertxe Otaegi kanpoan geratu zen, eta ordutik aurrerako orduak izugarriak izan zirela du gogoan. Hiltzeko zorian zegoen semearekin hitz egindakoak esan omen zizkion ahizpak kartzelatik irtetean. "Oso denbora gutxi eduki zuten hitz egiteko. Zazpi militarren artean omen zegoen Anjel. Nik ez dut inor hil, baina ni hil egingo naute. Euskaldunen eta Euskal Herriaren alde emango dut bizitza. Segi zuk bide beretik, ama. Hala esan omen zion, erdaraz, euskaraz egiten ez ziotelako utzi. Agur, ama eta agur, Anjel, eta kito izan zen".\nHandik irten zenean, Maria Otaegi zena Nuarbera bueltatu zen. Ez zen ibiltzeko gauza ere, hartu zituen lasaigarrien eraginez. "03:00 inguru izango ziren. Han geratzeko esan zidan niri, Anjelen bigarren ama nintzela, eta ahal banuen ikusteko guztia. Ez nuen ezer ikusi. Ez zidaten utzi". Min hori du Mertxe Otaegik. Nola akabatzen zuten ikusi nahi baitzuen. "Gogorra da esatea, baina hala da. Leher egingo nuen, agian, hura ikustean, baina ikusi egin behar nuen. Haiek esandakoa besterik ez dakigulako, aizu!". Baratze batean hil zutela, "Otaegi!" hots egin ziotela eta tiro egin ziotela. Hori esan zieten. Fusilatu berri zioten ilobaren arropak eta dirua jaso zituen kartzelan Mertxe Otaegik. "Eta 50.000 pezeta behar zirela esan ziguten, gorpua hona ekartzeko. Guk dirurik ez geneukala erantzun genien, eta Nuarbera ailegatutakoan ematekotan geratu ginen. Hona hots egin, eta jendea dirua biltzen hasi zen". Ilobaren gorpua zekarren autoan etortzeko prest ote zegoen galdetu zioten Mertxe Otaegiri, eta baietz esan zuen, gustura egingo zuela. "Abiatzekotan geundela, baina, horretan ere ezetz esan zidaten". Gorpua zekarren autoa aurretik, Poliziaren ibilgailuak atzetik, eta senideak eta lagunak ondoren. Horrela abiatu zen segizioa. Gorrian jarri zen semaforo baten parean, baina, hilkutxaren autoa galdu zuten. "18:30-19:00 aldera ailegatu ginen Nuarbera, eta gorpua 22:30 aldera. Non ibili ziren? Ez dakigu ezer".\nHainbesterainokoa izan zen ezjakintasunak sorturiko ezinegona, gorpua herrira ekarri bezain pronto hilkutxa ireki zuten, ezkutuan. "Norbaitek esan zuen han ardi zaharren bat sartu baziguten ere ez genekiela. Kutxa ireki, argirik eta ezer ez zegoen, eta neuri iruditu zitzaidan gorri-gorri ikusten ote zen, baina ez daukat esaterik. Kanposantuan ere kutxa irekitzeko esan zuen amak. Ez zioten utzi ikusten".\nIkusi, ez ikusi\nMikel Paredes Manotek badaki anaia nola hil zuten, lekukoetako bat izan baitzen. "Nik ez dakit zer den gogorrago, hura ikustea ala ez ikustea. Jon 21 urterekin ikusten dut, ume tankera horrekin, idealista hutsa, hiltzen. Zergatik eta zertarako hil ziren esateko garaia da. Eskean jarraitzen dugu, eta espero dut hau guztia gogoratu behar dugun azken aldia izatea aurtengoa, konponbidean jarrita gaudela pentsatzea".\nTxiki fusilatu aurreko orduak ditu gogoan Mikel Paredesek, Marc Palmes eta Magda Oranich abokatuekin egin zituen ibilaldiak. "Ni bezperan joan nintzen Bartzelonara, irailaren 26an, eta ez zidan ezertarako denborarik eman. Abokatuen bulegoan telefonoak etengabe jotzen zuen, Guerrilleros de Cristo Reykoak deitzen ziguten, mehatxuka. Putakumeak, akabatu egingo zaituztegu! eta halakoak esaten zizkiguten". Eguerdian eta gauean, Txiki ikustera joan ziren, kartzelara. "Eguerdian, kaskamotz ekarri zuten. Irribarre egin zuten, azken albisteei buruz hitz egin genuen, eta eraman egin zuten. 20 bat minutu egingo genituen elkarrekin. Animoso zegoen". Gauean, atzera bisitan joan zirenean, adoretsu zegoen. "Hain normal hitz egiten zuen, guk ezin genuen sinetsi hura guztia gertatzen ari zenik".\nHalako batean, furgoi batera sartu eta kanposantu aldera jo zuten. Hilerrira ailegatu aurretik, makina zulatzaile batekin bidea egin, anbulantzia kokatu, eta burdinazko tripode bat atera zuten. Arbola bat zegoen bi metrora. "Han jarri zuten Jon. Buelta eman eta guardiei begiratu zien. Orduan igo ginen gu. Ikusi ninduenean, barre txikia egin zuen, eta eskuak jaso zituen. Kantatzen hasi zen. Nola kantatzen zuen!". Negarrez hasi da Mikel Paredes. Kontatzen segitu du. Anaia hil osteko orduak, Kataluniako ezkertiarren elkartasun keinuak. "Jon han egon zen lurperatuta, Katalunian, eta urtebete baino gehiago behar izan genuen haren gorpua hona ekartzeko. Terrorista fusilatua zen, badakizu, eta hori nahikoa zen halakoak egiteko. Txiki eta Otaegi heroiak ziren, eta ez zuten hori atsegin".\nBiktimak zer diren\nMertxe Otaegik eta Mikel Paredesek biktimen izaerari buruz hitz egin nahi dute. Beraiek ere azalpenik ez ote duten merezi galdetu dute. "Gu ere biktimak izango gara, bada! Anjel ere hil egin zuten, beste batzuk bezala. Ez da dirua jasotze kontua. Onar dezatela, baina, ez direla beraiek bakarrak, eta terrorismoaren biktimak beste toki batzuetan ere badaudela", dio Otaegik.\nParedesek ere berdintsu pentsatzen du. Duela 30 urteko hura izugarrikeria izan zela onartzea nahi du: "Espainiako Gobernuak gazte hauek zerbaiten alde hil zirela esatea nahi nuke, eta zerbait hori lortzeko bidea egiten dugula ikusi nahi nuke. Herriaren hitza errespetatzea besterik ez da. Eta hori eskatzea ez da inor hiltzea. XXI. mendean gaude, bada garaia pertsona helduen moduan hitz egiten hasteko. 30 urte joan dira eta! Gaur atzo dela ematen du eta!".\nEuskal Herrian hamaika arazo dagoela erantsi du Paredesek, eta horiei ere heldu egin behar zaiela. "Gu hegoaldetik etorri ginen hona, lan bila, eta, gauzak dauden bezala, gure umeak beste norabait bidali beharko ditugu, bizitzeko lain izan dezaten. Biktimak ez daude gure artean. Nire ustez, politikarien hutsegiteak ordaindu dituzte biktimek, euren bizitzekin".\nTerrorismoaren Biktimen Elkartea elkarrizketaren aurka agertu dela entzun, berehala erantzun du Txiki zenaren anaiak: "Onartzen dut biktima zenbait gurekin ados ez egotea, baina konponbiderik ez dagoela erabakitzea, guk ezer ezin dugula esan erantzutea, beste hildako batzuk nahi izatea... Zergatik dira kexu, orduan? Haiek ez badute itxi nahi hildakoen zerrenda, nik nahi dut. Jende gehiegi bizi da gatazka honen kontura". Otaegik ere ez du ikusten gatazka konpontzeko borondate handirik: "Ez dut uste nahi dutenik. Nahi balute, egingo lukete nola hala. Ez dute nahi, baina, eta kito. Gezurra franko. Politikari dotoreak dauzkagu, haien etxerako. Gainerakoan, ezertarako ez".\nKonponbiderako aukera balego deabruarekin ere tratua egingo lukeela esan du Paredesek: "Herri hau egunen batean askatuko badugu, espainiarrekin negoziatu ostean izango da, guk hala nahi izan ala ez. Biolentzia desager daiteke, baina berriz agertzea ekidin behar dugu. Gure umeek ez dezaten erabili behar legezkoa den zerbait lortzeko, askatasuna lortzeko, heriotza tarteko den metodorik. Eta ez dugu ezer berezirik eskatzen. Nire ustez, hildakoei egin diezaiekegun omenaldirik onena politikariak eserraraztea da. Hala ere, gero eta zalantza gehiago daukat politikariekin. Uste dut halako guneetan jende arrunt gehiago behar dela, gauza normalak normal eska daitezkeela erakusteko".\nMiguel Castells Abokatua\n"Madrildik ailegatu nintzenean, hau guztia sutan zegoen"\nMiguel Castells Txiki Paredes Manoten abokatuetako bat izan zen. Baita Vladimiro Fernandez Tovarrena ere. Azken hori FRAPekoa (Fronte Iraultzaile Antifaxista eta Patriotikoa) zen, eta 1975eko udan gerra kontseilua egin eta hiltzera kondenatu zuten.\nNola hartu zenuen Txikiren kasua?\nAtxilotu zutenean, bi emakume etorri zitzaizkidan Txikiren amarekin eta, eta kasua hartu nuen. Txikik bi sumario zeuzkan: bat hemen, Intxaurrondon, eta Polizia bat hiltzea leporatzen zioten; eta, bestea, tiroketa bat Bartzelonan, banku lapurreta batetik ihes egitean polizia bat hil zela eta. Intxaurrondokoa askoz ere salaketa larriagoa zen, Txikiri hilketa egitea leporatzen ziotelako, eta Intxaurrondokoa hartu nuen. Bartzelonako Marc Palmesek hango sumarioa hartu zuen. Azkenean, hangoaren aitzakiarekin akabatu zuten. Haren abokatu nintzen aldetik ikusi ahal izan nuen kartzelan, hil bezperan.\nNolakoa izan zen bisita hura?\nIrailaren 26ko goizean hitz egin nuen lehendabiziko eta azken aldiz Txikirekin, Bartzelonako Modelo kartzelako abokatuen lokutorioan. Haren irribarrea, lasaitasuna eta bizi-poza dauzkat gogoan. Begi bizi-biziak zeuzkan. Abokatua nintzen, baina ez zuen hitz egin nahi bere auziari buruz. "Euskal langile herriaren» hala hitz egiten genuen orduan borrokari buruzko albisteak bakarrik entzun nahi zituen. "Borrokak hala jarraitzen badu, laster gogoratuko dugu elkarrizketa hau, Zarautzen, elkarrekin txikiteoa egiten", esan nion. Txikik baietz esan zuen, egoera aldatuko zela, baina berak egin zuela egin beharrekoa. "Zuek ikusiko duzue aldaketa, baina borrokan jarraitu behar da, gogor". Ordu gutxi batzuk geroago, hurrengo goizean fusilatuko zutela jakin genuen guk. Berak ere bai.\nEta Euskal Herrira etortzea erabaki zenuen.\nBai. Bartzelonan nengoen, eta kartzelan idatzi zuen mezu politikoa lehenbailehen ekarri nahi nuen hona. Neure burua babesteko, berak liburu bat zeukala esan izan dut, baina ez zen horrela izan. Neuk eraman nuen liburu hura, eta liburutik hartu nuen paper zuria. Berari eman nion, eta han idatzi zuen Euskal Herriari igorri zion mezua, ezkutuka. Euskadira bueltatzea onena zela pentsatu nuen, haren komunikatua hemen zabaltzeko. Banekien jendea kalera irtengo zela, eta kaleko borroka ezinbestekoa zen. Txikirekin Marc Palmes egongo zen, eta senideak ere harako bidean ziren. 11 pertsona zeuden hiltzera kondenatuta, eta stock hori nola kudeatu erabaki zuen Francoren Ministro Kontseiluak.\nHeriotza zigorra jaso zuen beste bezero bat ere bazenuen.\nVladimiro Fernandez Tovar, bai. Bartzelonako aireportura joan eta honako txartela hartu nuen, baina megafoniatik deitu zidaten. Madrilgo epaile militarrak berarengana joatea nahi zuela esan zidaten. Ministroen Kontseiluak indultua eman edo ez erabakita zeukan, antza, eta Madrilera joan nintzen. Vladimiro, indultua ematen ez bazioten, egunsentiarekin akabatuko zuten, eta ezin nuen bakarrik utzi. Carabanchelgo kuartelera gauez heldu nintzen. Han zeuden FRAPekoen auzietako abokatuak. Vladimirori indultua eman zioten azkenean, eta hala esan nion. "Zein akabatuko dituzte?", galdetu zidan. Izenak esan nizkion: Jose Humberto Baena, Jose Luis Sanchez Bravo eta Ramon Garcia Sanz. Epaile militarra agertu zen orduan, eta zigarro bat eskaini zion Vladimirori. Vladimiro beti zegoen erretzeko amorratzen, tabakoaren menpekoa baitzen, baina ez zuen zigarrorik hartu.\nHilketa haiek Francoren amaiera iragarri zutela diote.\nFranco ohean hil zen, gehiago iraun ezin zuelako. Madrildik ailegatu nintzenean, hemen sutan zegoen dena. Guztiok irten ginen kalera. Francoren katea ez zen hautsi, baina. Amnistia gauza bat izan zen, eta bestea, hitzartu zuten isiltasun ituna. Alemanian, Italian eta Frantzian, nazismoak gerra galdutakoan, alderdi naziak legez kanpo utzi zituzten, eta berriz eratzea debekatu zitzaien. Hemen, aldiz, frankismoari beste alderdi bat sortzen utzi zitzaion, eta Falangek hor jarraitu du. Eta Francoren aurka egon zen herri mugimendu bakarrenetako batetik sortu zen talde politikoa, ezker abertzalea deitzen zaiona, legez kanpo dago gaur egun.\nHaizea eta sustraia\nFranco diktadoreak, heriotzaren aurreko eldarnioan, beste zigor gogor eta mingarri bat ezarri zion Euskal Herriari: Txiki eta Otaegi militante politikoak hiltzea. Erregimen frankistak fusilatuta hil zituen azken euskal militanteak izan ziren.\nJon Paredes Manot 'Txiki'\nBihar hiltzen naizenean ez etorri negar egitera, inoiz ez naiz lurpean egongo, askatasun haizea naiz\n". Txikik hil aurreko orduetan bi anaia gazteenen jaunartzerako oroigarrian idatzitako Che Guevararen bertsoa gazte belaunaldi baten erreferentzia bilakatu zen. Bertan, modu xumean laburbildu zuen Jon Paredes Manotek bere bizitza laburraren zentzua, Euskal Herriarekiko eta sozialismoaren aldeko konpromisoa, heriotzaraino eraman zuena.\nTxiki Zalamea de la Serenan jaio zen (Extremadura), 1954ko otsailaren 20an. Familia pobre bateko bigarren semea zen, eta gurasoekin batera etorri zen Euskal Herrira, 1960ko hamarkadaren hasieran. Zarautzen kokatu ziren, han bizi baitziren aitona-amonak aurretik. Laster sartu zen Zarauzko giroan, eta gertutik jarraitu zuen Euskal Herriko giro politiko nahasia, eta baita erregimen frankistaren zapalkuntza ere. Esaterako, lantegian gogotsu hartu zuen parte Burgosko prozesuaren aurka antolatu ziren greba eta mobilizazioetan.\nEspainian jaio arren, Jon Paredesek beti izan zuen Euskal Herriarekiko atxikimendu handia, eta bere burua bertakotzat jotzen zuen, senideek eta lagunek azpimarratu dutenez. Lagun taldean ongi sartu zen, mendia izan zuen zaletasun handienetakoa, eta mendiko irteera horietan are eta gehiago inplikatu zen Euskal Herriaren aldeko lan politikoan. Hasieran EGIkoa izan zen, baina laster Euskadi Ta Askatasuna erakundera egin zuen jauzi. 1973. urtearen hasierarako ETAko komando legal batekoa zen.\n1974ko abuztuaren 12an Guardia Zibila Txikiren etxera joan zen, atxilotzeko asmoz, baina ordurako ez zegoen han. Bi astez lagun baten etxean ezkutatu eta gero, Bidasoa igaro eta Ipar Euskal Herrian finkatu zen. Handik muga igaro zuen berriro, eta liberatuen komando batean jardun zen Gipuzkoan eta Nafarroan. 1975eko apirilaren 1ean Jon Paredesen izena berriro agertu zen prentsan, Jose Diaz Linares Donostiako inspektoreordea hil izana leporatu ziolako Poliziak. Uda horretan bertan Kataluniara joana zen Txiki, ETA-pm-ko komando berezi bateko kide moduan.\nUztailaren 30ean atxilotu zuten, Bartzelonan, Perez Beotegi Wilson-ekin batera. Bost egun izan zuten polizia etxean, eta modu basatian torturatu zutela salatu zuen. Guztiz bakartuta eduki zuten Bartzelonako espetxean, eta abuztuaren 23an ikusi ahal izan zuten lehenengoz haren abokatuek, Marc Palmes eta Magda Oranich katalanek. Irailaren 19an egin zuten Jon Paredesen aurkako epaiketa sumarisimoa, eta Txikiri, bere burua defenditzeko aukerarik gabe, heriotza zigorra ezarri zioten, Ovidio Diaz Poliziako kaboa hil izana leporatuta. Abokatuek lau ordu baino ez zituzten izan Txikiren aldeko defentsa prestatzeko. Zortzi egun eduki zuten heriotzaren zain, eta, azkenean, irailaren 27an, Tarragonako Cerdanyola hilerri ondoan hil zuten. Eusko Gudariak abesten ari zela tirokatu zuten, hamabi aldiz, hil zen arte. Tiroegileez gain, haren anaia Mikel Paredes eta Palmes eta Oranich abokatuak izan ziren une gogorraren lekuko bakarrak.\nAnjel Otaegi Etxeberria\nMila bederatziehun eta berrogeita biko urtarrilean jaio zen, Nuarben. Aita ez zuen ezagutu, eta ama Nuarbeko alargun batekin ezkondu zen geroago, baina Anjel Otaegi behin ere ez zen ondo moldatu aitaordearekin. Zestoako Kristau Eskolan ikasi zuen 13 urtera arte, eta gero Azpeitiko Institutuan. Berehala utzi zituen ikasketak, ordea. 14 urterekin Zumarragara joan zen, eta Irimo enpresan lan egiten hasi zen. Hainbat enpresa eta langintzatan jardun zen; besteak beste, arrantzalea izan zen hiru urtez Orioko arrantzontzi batean.\nGazte-gaztetatik izan zuen konpromiso politikoa, hasieran EGIn eta geroago ETAn. Lagunek diotenez, Anjel Otaegi urtero joaten zen debekatutako Aberri Egunera eta Maiatzaren Leheneko ekitaldietara. ETAko hainbat alorretan jardun zen lanean, fronte militarreko kolaboratzaile gisa ibili arte. Anjel Otaegik oso gustuko zuen lagunekin egotea, irakurtzea eta politikako gaiez eztabaidatzea. Kirol askotan ere jardun zen gaztetan, bereziki futbolean, txirrindularitzan eta pilotan.\n1974ko abuztuan Poliziak Jose Antonio Garmendia Tupa ETAko kidea atxilotu zuen, operazio bortitz batean. Hari tortura bidez esanarazitakoen ondorioz, Azpeitian hildako Gregorio Posadas Zurron guardia zibilaren heriotzarekin lotu zuten Anjel Otaegi. Azaroaren 18ko gauean Anjel Otaegi atxilotu zuten, Nuarbeko etxean. Ia bost hilabetez Martuteneko espetxean izan zen Otaegi, eta handik Burgosera eraman zuten. Martutenen ETAko beste hainbat presorekin harreman handia izan zuen, eta estima handia lortu zuen haien aldetik, guztiekin ondo moldatzen ziren horietakoa zelako Otaegi. Esaterako, garai hartan gertatu zen ETA-m eta ETA-pm bereizketa, eta Otaegik, ETA militarrarekin bat egin zuen arren, ez zuen gustuko bereizketa, guztiek helburu beraren aldekoak izanda ez zuelako ulertzen banatzea.\n2005eko apirilaren 27an Espainiako Gobernu frankistak salbuespen egoera ezarri zuen Hego Euskal Herrian, eta heriotza zigorra ezarri zien Anjel Otaegi eta Jose Antonio Garmendiari. Berehala hil nahi zituen erregimen frankistak; baina, mobilizazio handien ondorioz, ez zen ausartu.\nAbuztuaren 28an egin zuten, Burgosen, Otaegiren aurkako epaiketa. Defentsako abokatuak egindako galderei erantzunez, Otaegik onartu zuen ETArekin harremana zuela, baina ziurtatu zuen behin ere ez zuela arma bat izan esku artean. Fiskalak "ardi larruz jantzitako otsoa" zela esan zion Otaegiri, eta heriotza zigorra eskatu zuen harentzat. Epaile militarrek zigorra berretsi, eta irailaren 27ko goizean hil zuten Nuarbeko mutila, lekukorik gabe.


Arabako Etxez Etxeko Zerbitzuko langileek greba mugagabeari ekingo diote irailaren 15etik aurrera\nArabako Etxez Etxeko Laguntza Zerbitzuko langileak otsailetik ari dira lan baldintza duinen alde mobilizatzen. Honako hauek dira euren salaketak: sektoreko hitzarmena 2012. urtetik ultraaktibitatean dago, ez dute soldata igoerarik izan, eta eros-ahalmen handia galdu dute (% 7,4).\nIragan den uztailaren 4an langileek bilera egin zuten Aldundiko, Gasteizko Udaleko, eta esleipendun enpresetako ordezkariekin. Azken horiek argi utzi zuten euren jarrera gatazka honetan: sektoreko langileen aldarrikapenei inondik inora erantzuten ez zien eskaintza urria egin zuten. Egun horretan bertan, langileek batzarrean erabaki zuten irailaren 15etik aurrera greba mugagabea egingo zutela lan baldintza duinen alde.


Emakume Heroikoak - ZEHAR\nHome / Hirugarren sektoreari buruzko albisteak / Emakume Heroikoak\nMunduko Medikuak erakundeak “Emakume heroikoak” antolatzen du. Kasu honetan, ondoko erakunde eta koletiboen laguntza izan dute: Zubietxe, Ahizpatasuna, Aldarte, Pikara Magazine, Mundo Ivaginario e Histeria Kolektiboa.Jardueraren helburua, historian zehar erabakigarriak izan ziren edo gaur egun erreferenteak diren emakumeak, elkarte kolaboratzaile bakoitzaren lan eremu ezberdinetan, garrantzitsutzat jotzea eta ikusgai bihurtzea da.\nLehen aipatutako elkarteak, otsailaren 14-tik martxoaren 6-ra arte jarduera zabal ezberdinak dinamizatuko dituzte.\nMunduko Medikuak, berdintasun egoeran osasunerako sarbideagatik lan egiten duen elkarte bezala, CARME VALLS LLOBET, genero eta endokrinologiako ikuspegiarekin medikuntzan espezializatutako medikua, aukeratu du. Bartzelonako Unibertsitateko irakasle izan da eta generoarengatik izandako gaixotasunaren faktore diferentzialaren ikusezinari buruzko dibulgazio medikoko bibliografía zabalaren egilea da. Gainera, “Mujeres y Salud”-en aldizkariaren bultzatzailea da.\nOtsailaren 24an, 18.00retatik 20.30etara Bilboko Berreginen Museoan (San Frantzisko kalean, 14, Bilbao) hemen egongo da beragaz hitzaldi eta bideo forum interesgarri bat partekatzeko aukerarekin batera.\nBeste alde batetik, Mertxe Gómez-ekin hitz egiteko aukera egongo da “Las Cortes”-etan 80 eta 90eko urteetan prostituzioa jarduten zuten emakumeekin egin zuen lanari buruz. Elkarrizketa kolektiboa martxoak 1, azteazkena, 19.00etatik 21.00etara Pikara Magazine erredakzioan (Lamana kalea, 2) izango da.\nBeste jardueretan, Emakume Heroiko bakoitzaren ibilbideari buruz lan egingo da, proposamen ezberdinekin: bideo foruma, tailerrak, errezitaldi poetikoa, etab. Informazio guztia kartelan dago.\nCategories: Hirugarren sektoreari buruzko albisteak\nTags: 8 de marzo, Mujeres, Munduko Medikuak\nAste honetako ostegunean eta ostiralean (urriak 3 eta 4), Bizkaia Aretoko Mitxelena salan egingo da “Mugak gurutzatzen dituzten bizitzak. Hegoaldeko Mugari buruzko analisi feminista bat” izeneko kongresua, CEAR-Euskadik antolatua, Euskal Herriko Unibertsitatearekin lankidetzan eta Garapenerako Lankidetzaren Euskal Agentziaren […]